Rupa Adik Salman Khan Sering Diejek, Tapi Kini Ada Suami Tampan & Kaya

Kehidupan pelakon Salman Khan sering menjadi perhatian di dunia hiburan Bollywood. Selain dari kisah karier dan kehidupan cinta Salman Khan, kisah keluarganya juga menjadi perhatian.

Salah seorang ahli keluarga yang menarik perhatian adalah Arpita Khan. Arpita adalah adik bongsu Salman Khan yang diketahui mempunyai wajah yang berbeza dari ahli keluarga yang lain.

Ini berlaku kerana Arpita Khan adalah anak angkat Salim Khan (bapa Salman Khan) yang ditemui di pinggir jalan di India.

Ibu bapa kandung Arpita Khan merupakan seorang gelandangan yang meningga dunia  secara tiba-tiba di jalan. Arpita didapati menangis di jalan dan Salim Khan mengambilnya sebagai anak angkat.

Kehadiran Arpita Khan disambut baik oleh keluarga,terutamanya Salman Khan yang sangat menyayanginya. Meski begitu, ada saja yang masih menngejek fizikal Arpita Khan. Arpita Khan disebut-sebut memiliki paras yang tidak sepadan dengan keluarga Salman Khan.

Selain itu, warna kulit Arpita Khan disebut-sebut lebih gelap dari keluarganya. Meskipun kerap mendapat ejekan, Arpita Khan cukup bersabar dan kuat melaluinya.

Arpita Khan terus membuktikan prestasi dalam karier dengan bekerja sebagai pekerja swasta di salah satu syarikat reka bentuk dalaman ternama di Mumbai.

Selain itu, Arpita Khan bertuah kerana menemui cinta sejati iaitu seorang lelaki yang dengan tulus dapat mencintainya.

Lelaki tersebut adalah Aayush Sharma yang merupakan artis Bollywood. Aayush mempunyai wajah yang tampan.

Ramai yang menganggap Aayush mendekati Arpita Khan untuk memastikan karier dalam dunia Bollywood lebih lancar. Tetapi sebenarnya tanggapan itu salah. Selain menjadi artis Bollywood, Aayush Sharma merupakan usahawan muda yang berjaya.

Aayush Sharma adalah anak dari seorang hartawan kaya raya di Delhi.Selain itu, Aayush Sharma juga merupakan keturunan dari keluarga kaya.

Datuk Aayush Sharma adalah seorang bekas Menteri di India. Walaupun Aayush mengetahui bahawa dia hanya anak angkat keluarga Salman Khan, namun cintanya kepada Arpita tetap kuat.

Mereka bernikah dan kini telah dkurniakan dua orang cahaya mata.


Ingin Mencari Kekuatan, BCL Umum Berundur Sebagai Juri Indonesian Idol

Penyanyi dan pelakon popular Indonesia, Bunga Citra Lestari atau lebih dikenali sebagai BCL telah mengumumkan satu perkhabaran yang mengejutkan di laman Instagram nya.

Menerusi sebuah hantaran semalam, BCL telah memutuskan untuk berundur sebagai juri program realiti Indonesian Idol sekaligus memperlihatkan musim baharu yang bermula semalam tempatnya diganti oleh juri baharu yang juga penyanyi popular Indonesia, Dato Sri Rossa.

A post shared by Indonesian Idol (@indonesianidolid)

Menurut BCL,dia ingin berundur kerana ingin membina semula kekuatannya dan selepas kehilangan suami tercinta, Allahyarham Ashraf Sinclair yang meninggal dunia pada 18 Februari lalu.

“Taking my time.. Building my strength,” tulisnya

Dalam hantaran tersebut, pelantun 12 Tahun Terindah itu turut mengucapkan semoga berjaya buat kesemua rakan-rakan juri dan hos Indonesian Idol.

“Wishing everyone the best of luck @indonesianidolid @maiaestiantyreal @ari_lasso, @jud1ka, @ananghijau @itsrossa910 @boywilliam17 @fabian.dharmawan @dini.putri21.”

“Selamat melahirkan Idola baru UNTUK iNDONESIA,” tulisnya lagi

Difahamkan, hos Indonesian Idol yang telah bersama rancangan itu selama 10 tahun, Daniel Mananta juga telah mengucapkan selamat tinggal dan tempatnya telah digantikan oleh Boy William.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Benarkah Aplikasi Muslim Pro Jual Data Pengguna Kepada Tentera Amerika Syarikat?

Aplikasi Muslim Pro begitu sinonim dengan pengguna beragama Islam yang mana aplikasi ini membolehkan pengguna mendapat peringatan waktu solat, arah kiblat serta beberapa kemudahan lain.

Mengikut statisik, aplikasi ini telah dimuat turun oleh lebih 98 juta pengguna di seluruh dunia termasuk Malaysia. Terbaru, terdapat perkhabaran yang mengejutkan kerana laporan antarabangsa mendakwa aplikasi ini telah mejual data peribadi pengguna kepada pihak tentera Amerika Syarikat (AS).

Pendedahan itu telah dibuat sendiri oleh Muslim Pro yang mana mereka menjual data peribadi termasuk lokasi pengguna bagi tujuan “counterterrorism“. Difahamkan, pihak tentera AS telah menggunakan khidmat dua penstriman berbeza, Babel Street dan X-Mode untuk menjejaki kedudukan data.

Beberapa aplikasi yang memfokuskan pengguna beragama Islam turut dijejaki oleh X-Mode namun aplikasi Muslim Pro adalah antara data yang terbesar selain dari Muslim Mingle, sebuah aplikasi temujanji yang telah dimuatturun lebih dari 100,000 kali. Ketika ini, nama Muslim Pro sedang trending di media sosial kerana telah menaikkan kemarahan pengguna selain rata-rata daripada mereka menggesa untuk segera memadam aplikasi ini.


Shahida Dedah Pernah Digelar Kak Mel Sebagai Si Bodoh & Ustazah Jadian

Isteri kepada usahawan kosmetik terkenal Datuk Seri Aliff Syukri, Datin Seri Nur Shahida Mohd Rashid menerusi laman Instagram nya berkongsi empat hantaran beserta kenyataan panjang apabila dia akhirnya tampil bersuara mengenai pelbagai tohmahan yang dibuat oleh bekas pembantu peribadi keluarga mereka, Melati Hj Abd Ghani atau lebih dikenali sebagai Kak Mel.

Menurut Shahida, dia tidak menyangka bahawa Kak Mel sanggup berbuat demikian dengan memburuk-burukkan perihal keluarganya kepada umum. Jelas Shahida, dia masih menghormati wanita itu biarpun pernah menggelarkan dirinya dan keluarga dengan panggilan yang yang tidak sopan.

“Tidak dengan panggilan ‘Si Bodoh,ustazah jadian,betina atau perkataan buruk yg lain seperti dia memanggil saya sekeluarga.sebelum akak bekerja dengan saya kita dah lama kenal kerana akak bekerja dengan salah seorang rakan bisnes saya” tulisnya

Tambahnya lagi, pendedahan itu dibuat bukanlah kerana ingin mengaibkan Kak Mel, sebaliknya ingin menjelaskan perkara yang sebenar agar tidak terus dipandang sinis oleh orang ramai. Malah dia juga sudah bersedia dengan sebarang kemungkinan ketika membuat pendedahan ini kerana mempunyai segala bukti yang berkaitan.

“Saya tak tahu lepas ni apa lagi yang mungkin kak mel akan terus menerus bercerita hal keluarga saya,menyerang isu peribadi atau apa sahaja samada benar,menambah cerita atau mengada-adakan cerita yang tak sahih.Niat nak menjatuhkan perniagaan dan nama baik kami.saya dah bersedia bila saya ambil risiko menulis benda ini.Apapun yang keluar selepas ini saya takkan komen sebab saya yakin Allah lebih mengetahui” katanya lagi

Terdahulu, kisah Kak Mel tular di media sosial yang mana telah mendedahkan khidmatnya bersama syarikat usahawan itu telah diberhentikan setelah lebih dari enam tahun berkhidmat selain turut mendedahkan beberapa perihal berkaitan.


Awal Ashaari Berdepan Dengan Saman RM3 Juta, Ini Kata Peguam

Setelah menerima ugutan undang-undang tanpa henti dari Awal Ashaari, syarikat hiasan dalaman dan perabot Naz Carpentry telah menyaman selebriti dan dua defendan lain kerana didakwa memfitnah syarikat itu. Syarikat tersebut menuntut ganti rugi sebanyak RM3 juta.

Hal ini telah dimaklumkan melalui siaran akhbar yang disediakan bagi pihak Naz Carpentry oleh firma perhubungan awam Saiful Ridzuan Public Relations and Communications.

Menurut pengurus krisis Naz Carpentry, Saiful Ridzuan, syarikat tersebut telah memfailkan saman di Mahkamah Tinggi Kuala Lumpur pada hari Jumaat minggu lepas melalui firma guaman Hafarizam Wan & Aisha Mubara, Advocates and Solicitors.

Defendan Awal Ashaari, dilaporkan memuat naik pelbagai Instagram Stories di antara November 2019 dan November 2020. Beliau didakwa telah merosakkan imej, jenama, dan reputasi syarikat hiasan dalaman yang terkenal itu.

Syarikat hiasan dalaman itu mendakwa bahawa postings, catatan dan komen fitnah oleh defendan Awal Ashaari memberi gambaran negatif mengenai organisasi tersebut.

Sementara itu, Naz Carpentry juga mendakwa penyebaran berbahaya, pernyataan penghinaan, ugutan, dan serangan reputasi yang dibuat oleh defendan Awal Ashaari juga telah memberi kesan negatif terhadap kedudukan syarikat tersebut dalam industri.

Syarikat perabot tersebut mendakwa perbuatan defendan Awal Ashaari boleh menyebabkan perniagaan mereka kehilangan jutaan ringgit pada masa hadapan.

“Surat tuntutan telah dihantar kepada Awal Ashaari 13 Oktober 2020 dan 19 Oktober 2020 tetapi tidak mendapat sebarang balasan. Oleh itu, anak guam kami telah memutuskan untuk menyaman kerana pihak defendan tidak berminat untuk menyelesaikan masalah ini.

Oleh kerana surat tuntutan telah dikirim kepada Awal Shaari, cara yang betul adalah untuk Awal Ashaari melantik seorang peguam untuk membalas notis tersebut tetapi sehingga ke hari ini, kami belum menerima balasan dari pihak beliau. Pada masa yang sama, anak guam kami tidak akan bertindak balas terhadap ancaman dan ugutan yang dibuat oleh defendan yang telah diterbitkan oleh pelbagai pihak ketiga,” kata ketua peguam bela, Nurul Hafidzah Hassan, yang mewakili Naz Carpentry.

Beliau dibantu oleh peguam Zeti Zulkifli dan Wan Azmir Wan Majid. Nurul Hafidzah selanjutnya menyatakan bahawa berdasarkan bukti yang diteliti, anak guam beliau mempunyai kes yang kuat dan berpotensi untuk memenangi tuntutan saman fitnah tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alasan Mengapa Tiada Lagi Google Backups Photo Percuma

Setelah lima tahun menawarkan backups photo tanpa had pada kualiti tinggi, Google Photos akan mula dicaj untuk penyimpanan apabila sudah melebih 15GB pada yang telah digunakan.

Perubahan yang akan berlaku pada 1 Jun 2021 ini disertakan dengan perubahan polisi Google Drive seperti mengira dokumen dan spreadsheets Google Workspace dengan had yang sama. Google juga memperkenalkan polisi baharu untuk memadam data dari akaun yang tidak aktif sekurang-kurangnya dua tahun.

Semua foto dan dokumen yang dimuat turun sebelum 1 Jun 2020 tidak akan dikira dalam had 15GB, jadi anda mempunyai banyak masa untuk membuat keputusan sama ada masih mahu menggunakan Google Photo atau beralih ke cloud storage yang lain untuk menyimpan foto anda. Hanya foto yang dimuat naik selepas 1 Jun sahaja akan mula dikira had.

Salah satu sebabnya adalah untuk menggalakkan lebih ramai pengguna untuk mendaftar ke penyimpanan Google One. Servis ini juga disertakan VPN percuma untuk Android. Menurut The Verge, Google menjelaskan bahawa sudah banyak foto dan video yang hampir tidak dapat dimuat naik ke Google Photos, dan servis itu perlu berterusan.

“Hari ini, lebih daripada 4 trilion foto disimpan dalam Google Photos dan setiap minggu 28 bilion foto dan video baru dimuat naik. Oleh kerana ramai di antara anda bergantung kepada Google Photos untuk menyimpan kenangan anda, ia juga untuk memenuhi keperluan anda untuk jangka masa panjang. Untuk mencipta lebih banyak kenangan dan membina Google Photos di masa depan, kami mengubah polisi High Quality storage tanpa had.”- Google

Harga bagi Google One juga tidak berubah. Ianya hanya RM8.49/bulan untuk  100GB, RM11.99/bulan untuk 200GB, dan RM42.99/bulan untuk 2TB


Bukan SRK Atau Ajay, Rupanya Kajol Pernah ‘Crush’ Teruk Dengan Aktor Bollywood Ini

Seperti mana yang kita tahu, aktres jelita, Kajol menjalani kehidupan bahagia bersama suami tercinta Ajay Devgn. Pada masa yang sama, Kajol sering dikaitkan dengan Raja Bollywood, Shahrukh Khan kerana mereka berdua merupakan pasangan pelakon paling romantis dalam filem Bollywood.

Namun, tahukah anda bahawa sebenarnya dia pernah jatuh hati atau ada crush dengan orang lain dalam industri ini pada penglibatan awalnya di Bollywood?

Ya, anda pasti tak percaya! Dalam salah satu episod rancangan Kapil Sharma, rakan baik Kajol, Karan Johar mendedahkan bahawa aktris itu pernah  jatuh hati atau crush dengan Akshay Kumar!

A post shared by Kapil Sharma (@kapilsharma)

Karan mendedahkan bahawa mereka telah menghadiri sebuah  tayangan perdana filem Rishi Kapoor, ‘Henna’ pada tahun 1991. Pengarah filem itu menambah bahawa Kajol membuat hidupnya serabut, kerana terpaksa mencari crush -nya itu di seluruh acara tersebut.

“Saya bersama Kajol di sebuah acara, pada tayangan perdana filem Henna. Kajol sangat menyukai Akshay Kumar dan mencarinya di seluruh tayangan perdana itu. kami berdua mencarinya di keseluruhan acara. Walaupun kami tidak menemui Akshay, ini adalah permulaan persahabatan kami. “

Walaupun mereka tidak menemui Akshay di acara itu, dia menyatakan bahawa mereka saling bertemu dan itu adalah permulaan persahabatan mereka selama-lamanya.

Kemudia, Kajol dan Akshay Kumar telah terlibat sama sebuah filem berjudul  ‘Yeh Dillagi’. Diarahkan oleh Naresh Malhotra, filem ini juga dibintangi oleh Saif Ali Khan sebagai pelakon utama.

Sementara itu Karan dan Kajol telah banyak kali bekerjasama dalam banyak projek filem antaranya, ‘Kuch Kuch Hota Hai’, ‘Kabhi Khushi Kabhie Gham’, ‘My Name Is Khan’ dan lain-lain.


Peliknya Tengok! Lihat Harry Styles Pakai Gaun Ropol-ropol Di Majalah Vogue

Harry Styles nampaknya berjaya menarik perhatian dunia dengan penampilannya di muka depan majalah Vogue edisi Disember 2020. Bekas anggota One Direction ini mengenakan gaun panjang dan terlihat agak aneh di situ.

Sekaligus, bekas kekasih Taylor Swift ini menjadi artis lelaki pertama solo yang muncul di muka depan majalah Vogue setelah 128 tahun. Lihat penampilan baru Harry Styles ini.

Harry Styles memakai gaun biru muda yang panjang. Gaun panjang yang menyentuh tanah digabungkan dengan pakaian Gucci. Kelihatan sesi fotografi ini dilakukan di padang terbuka, dengan latar belakang rumput dan langit biru.

Dipetik dari Vogue, Harry Styles mengakui walaupun memakai gaun, dia tidak merasa kekok. Penyanyi berusia 26 tahun itu mengatakan bahawa mencuba kepelbagaian pakaian, termasuk pakaian wanita, adalah percubaan yang menyeronokkan.

Walaubagaimanapun, Harry Styles berjaya melakar sejarah. Dia adalah lelaki pertama yang tampil solo sebagai model untuk majalah Vogue. Seperti diketahui, majalah Vogue ditubuhkan pada tahun 1892 dan lebih sering menggunakan model wanita sebagai muka depan majalah. Tetapi setelah 128 tahun, Vogue memutuskan bahawa Harry Styles menjadi lelaki solo pertama yang menjadi model sampul majalah mereka.

Harry Styles menjadi lelaki ke-10 yang pernah muncul di sampul Vogue. Lelaki lain yang tampil adalah Zayn Malik, Richard Gere, Kanye West, dan Justin Bieber. Tetapi lelaki itu muncul bersama pasangan, hanya Harry Styles yang pernah berada di muka depan majalah Vogue secara solo.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ko Yang Meroyan!” – Diva AA Tiada Masalah Dengan Nabil Ahmad

Baru-baru ini, di media sosial kecoh apabila pengacara Gegar Vaganza 7 (GV7), Nabil Ahmad dikatakan sengaja memerli selebriti yang juga hos, Azwan Hj Ali atau lebih dikenali sebagai Diva AA secara terbuka ketika mengacarakan program itu Ahad lalu.

Biarpun begitu, segalanya telah pun selesai apabila Diva AA mendedahkan dia tidak mempunyai masalah dengan Nabil dan tidak terkesan dengan perlian tersebut biarpun ramai yang ternanti-nantikan apakah yang akan terjadi ketika pertemuan mereka secara langsung di rancangan MeleTOP.

“Settled! Alhamdulillah! Yang penting Divo @nabilzira & Diva AA cemolot macam tak ada benda! Ko yang meroyan! #WhyBotherX3” tulis Diva AA di laman Instagram nya

Jelasnya lagi ketika diundang menjadi tetamu rancangan itu, dia menganggap tiada lagi isu diantara mereka kerana sudah lama berdamai sejak isu sebelum ini.

Terdahulu ketika bersiaran langsung, Nabil dikatakan telah memerli Diva AA apabila mengeluarkan ayat berkaitan ‘selfie stick’ kononnya merujuk kepada pengacara ini sekaligus membuatkan ramai yang mengecam tindakan Nabil yang dianggap seperti tidak professional. Malah netizen turut menuntut pengacara itu untuk membuat permohonan maaf secara terbuka kepada Diva AA.


Muslim Pro Putuskan Hubungan Dengan X-Mode, Nafi Jual Data Pengguna

Semalam, Murai.my melaporkan aplikasi yang popular dalam kalangan umat Islam seluruh dunia, Muslim Pro didakwa telah menjual data penggunanya kepada sebuah pihak sebelum dibeli oleh tentera Amerika Syarikat (AS).

Difahamkan, tindakan tersebut dibuat bagi menumpukan kepada aktiviti antikeganasan, keselamatan siber serta menentukan kawasan panas COVID-19. Bagaimanapun, menerusi sebuah kenyataan rasmi pihak Muslim Pro menafikan dakwaan tersebut serta menegaskan tidak pernah menjual data penggunanya.

Jelasnya lagi, Muslim Pro telah pun memutuskan hubungan dengan X-Mode, syarikat yang didakwa menjual data tersebut kepada pihak tentera AS sejak empat minggu lalu. Muslim Pro turut menyatakan pihak mereka sudah melancarkan siasatan mengenai isu tersebut di peringkat antarabangsa selain meneliti polisi data bagi memastikan keselamatan data penggunanya terjamin.

Sebagai info, Muslim Pro yang dibangunkan pada 2010 oleh syarikat Bitsmedia, sebuah syarikat pembangunan aplikasi berpangkalan di Singapura merupakan aplikasi yang membantu penggunanya menentukan arah kiblat, selain mengingatkan waktu solat dan menyediakan ayat al-Quran secara dalam talian. Sehingga kini, Muslim Pro dimuat turun lebih 98 juta pengguna di seluruh dunia.


Neelofa Bakal Perkenalkan TheNoor, Aplikasi Untuk Umat Islam

Ketika dunia sedang tular dengan isu penjualan data peribadi pengguna menerusi aplikasi Muslim Pro, usahawan dan selebriti terkenal Neelofa tampil dengan buah tangan terbaharunya untuk kegunaan orang ramai khususnya mereka yang beragama Islam.

Menerusi beberapa perkongsiannya di media sosial, Neelofa atau nama sebenarnya Noor Neelofa Mohd Noor telah memperkenalkan aplikasi TheNoor.app yang bakal berada di platform digital tidak lama lagi. Difahamkan, aplikasi ini mempunyai pelbagai fungsi dan kemudahan termasuklah panduan mengaji dan seumpamanya.

Malah,beberapa perkongsian sebelum ini Neelofa dilihat telah hadir ke sebuah studio bagi merakamkan sesuatu barangkali salah satu pengisian yang ada di dalam The Noor. Sejak akaun rasmi aplikasi tersebut diwujudkan,rata-rata peminat menyambut baik akan penghasilan TheNoor malah mereka turut mengharapkan ianya mampu memudahkan urusan pengguna beragama Islam.


Tak Sangka! Ini Perkara Memalukan Pernah Terjadi Kepada Setiap Ahli BTS

Setiap artis mengalami insiden yang memalukan dalam diri mereka. BTS juga tidak terkecuali mengalami insiden-insiden yang tak dapat dilupakan. Insiden apakah? Scroll sampai habis okay!

Peminat BTS dan J-hope sendiri sudah tentu tidak dapat melupakan prank dalam lif dalam rancangan Rookie King. Prank tersebut bermula apabila setiap ahli BTS perlu mempamerkan daya tarikan mereka semasa menaiki lif. Tidak ramai yang tahu bahawa seorang wanita misteri akan mengganggu persembahan solo mereka dengan memasuki lif.

Apabila pintu lif dibuka, J-Hope terbaring di lantai dan mengepakkan badannya seperti ikan keluar dari air. Sebaik sahaja melihat wanita itu, beliau melompat berdiri dan menjelaskan mengapa beliau bertindak seperti orang aneh. J-hope yang kelihatan sangat malu sehingga tidak berdiri dengan baik. Setelah prank telah tamat, Jimin bertanya kepada J-Hope bagaimanakah perasannya, dan Jhope mengatakan bahawa beliau boleh mati kerana terlalu malu.

Jimin akhirnya memalukan diri sendiri apabila berusaha memuji Taemin SHINee. beliau menegaskan bahawa Taemin adalah penari yang jauh lebih baik. Jimin mengatakannya kerana beliau baik dengan Taemin, tetapi dengan cepat beliau menyedari bahawa beliau secara tidak sengaja menghina seseorang yang berada di sebalik topeng itu.

Menyedari kesalahannya, Jimin mula berdoa agar performer misteri itu bukanlah sunbae dan ternyata seseorang di sebalik topeng itu ialah Thunder dari MBLAQ. Jimin yang kelihatan terkejut menyembunyikan wajahnya dan terus terduduk. Jimin meminta maaf kepada Thunder di atas kesalahannya.

RM mempunyai pelbagai jenis gaya rambut. Antara gaya rambut yang paling tidak dilupakan mungkin potongannya yang permed dari “No More Dream”, namun gaya rambut bukanlah yang memalukan bagi beliau.

Dalam episod Problematic Men, hos menunjukkan kepada tetamu mereka kompilasi foto mereka yang paling memalukan. Collage RM menampilkan beberapa gaya rambut yang paling luar biasa, tatpi beliau memberitahu hos bahawa mereka boleh mentertawakan semua gambarnya yang lain. Foto sewaktu zaman sekolah menengahnya adalah satu-satunya gambar yang beliau benar-benar malu!

V juga tidak terlepas dari momen-momen yang memalukan. Dalam episod rancangan rancangan Idol Party, hos rancangan memainkan video klip V sedang rap di belakang pentas pada tahun 2014. V yang kelihatan sangat malu mencampakkan tuala ke atas lantai dan terus keluar ke pintu studio. Suga yang tidak membantu terus terpekik kepada V semasa V berjalan keluar.

Walaubagaimanapun, hos rancangan itu membawa V kembali ke set dan meminta semua ahli rap bersama.

Suga juga tidak terlepas daripada insiden yang memalukan dari atas pentas sehinggalah di luar pentas. Kononnya beliau hampir mati ketika melihat semula lakonannya yang lama dan sangat comel dalam Weekly Idol. Video tersebut dari awal kemunculan BTS dan setiap ahli memberikan pickuplines dalam bahasa Jepun.

Tiada seorang pun ahli BTS yang gembira melihat video klip yag lama itu, tetapi bagi Suga, ianya terlalu sukar untuk dikendalikan dan beliau merana sepanjang masa.

Jin juga turut mengalami insiden yang memalukan dalam hidupnya apabila seluarnya terlondeh di hadapan semua orang melakukan persembahan debut BTS. Beliau yang begitu kesal dengan kejadian yang memalukan itu membuatkan beliau menangis di belakang pentas. Ahli BTS yang lain tampil memberi sokongan kepadanya supaya jangan kecewa dengan apa yang berlaku.

Jungkook mungkin antara ahli yang paling pemalu dalam kumpulan BTS, tetapi beliau tidaklah pemalu seperti yang lain sangkakan. Jungkook pernah overconfident semasa dance battle dalam American Hustle Life. Beliau cuba melakukan flip namun gagal. Walaubagaimanapun, beliau cuba melakukan yang terbaik untuk menghabiskan dance battle tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nikita Mirzani Bongkar Ustaz Maheer Seorang Homoseksual

Pergaduhan yang sedang dihadapi oleh pelakon yang berasal dari Indonesia, Nikita Mirzani dan Ustaz Maaher At-Thuwailibi kini semakin hangat.

Ustaz Maaher dikenali sebagai penyokong kuat Habib Rizieq iaitu ulama dari Indonesia dan salah seorang daripada pengasas-pengasas pertubuhan Islam tempatan, Front Pembela Islam (FPI).

Baik Nikita dan Ustaz Maaher, mereka masih menyindir antara satu sama lain melalui akaun media sosial mereka.

Setelah menyebarkan cerita tentang bekas isteri Ustaz Maaher mengenai kes keganasan rumah tangga, Nikita Mirzani kali ini kembali membuka aib Ustaz Maaher. Ibu kepada 3 orang anak ini sekali lagi mendedahkan kes lama yang melibatkan nama Ustaz Maaher yang terjadi pada masa lalu.

Melalui akaun Instagramnya, Nikita memuat naik foto keratan akhbar yang mengatakan ‘Maaher pernah diusir dari pesantren  atau sekolah agama kerana didakwa kes homoseksual’. Sebelum dimuat naik oleh Nikita, maklumat ini telah viral di media sosial, terutamanya Twitter.

Dalam posting tersebut, Nikita Mirzani menuliskan kapsyen,

“Maaher diusir dari pesantren kerana kes homoseksual. Kelakar. Persoalannya, apakah Maaher ini boty atau top?”

Catatan Nikita Mirzani nampaknya mendapat sokongan yang padu dari pengikutnya. Mereka mengaku kagum dengan Nikita Mirzani yang berjaya untuk korek banyak perkara mengenai Ustaz Maaher.

Seperti yang diketahui, pergaduhan antara Nikita Mirzani danUstaz Maaher itu berlaku setelah Nikita mendakwa Habib merupakan seorang ‘penjual ubat’. Dakwaan ini kemudiannya dianggap telah menghina penyokong Habib Rizieq.

Isu semakin panas apabila, Maaher memanggil Nikita sebagai pelacur berzina dan jual diri. Lalu, Nikita membalas dengan membuka aib satu persatu tentang Maaher dan berjanji akan memenjarakan ustaz yang sering bersikap kasar terhadapnya.


Filem Puteri Gunung Ledang Bakal Ditayangkan Di Netflix

Selepas ditayangkan di laman YouTube dan mendapat sambutan yang cukup menggalakkan baru-baru ini,pihak Netflix telah mengumumkan untuk membawakan filem Puteri Gunung Ledang(PGL) ke laman penstriman mereka.

Mengambil kira dongeng rakyat Malaysia dan watak Puteri Gunung Ledang yang cukup terkenal, Netflix akan menayangkan filem epik tersebut bermula 26 November 2020.

Sebagai info, filem arahan Saw Teong Hin ini merupakan filem pertama di Malaysia yang mempunyai bajet terbesar dan telah memenangi lima anugerah di Festival Filem Malaysia 2004 termasuklah bagi kategori pengarah terbaik dan lakon layar terbaik. Filem PGL juga merupakan produksi tempatan pertama yang menghantarkan pencalonan ke Academy Awards 76 pada tahun 2004.

“Puteri Gunung Ledang merupakan filem pertama dan begitu dekat di hati saya. Filem ini berdasarkan kisah lagendarakayat Malaysia dan begitu penting sebagai sebahagian daripada warisan sejarah. Saya teruja untuk berkongsi filem ini semula kepada rakyat Malaysia dan penonton terutamanya generasi muda yang mungkin tidak berkesempatan menontonnya sebelum ini” kata Saw Teong Hin dalam kenyataan media

Filem Puteri Gunung Ledang mengambil kisah percintaan yang terlarang diantara Gusti Putri, seorang puteri Jawa-Hindu dan Hang Tuah yang merupakan pahlawan melayu teragung yang dipaparkan ketika abad ke 15 kerajan Melaka di samping menyelitkan elemen mistik dan juga aksi-aksi hebat.

Filem ini dibarisi nama-nama terkenal seperti Datuk M. Nasir, Puan Sri Tiara Jacquelina, Datuk Rahim Razali adan Adlin Aman Ramlie.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktres Cilik Bajrangi Bhaijaan Ini Semakin Jelita Ketika Sambut Perayaan Diwali

Aktres cilik bersama Salman Khan dari filem Bajrangi Bhaijaan, Harshaali Malhotra baru-baru ini telah berkongsi beberapa gambar kemeriahan menyambut perayaan Diwali  di media sosial.

Harshaali Malhotra itu ternyata semakin dewasa dalam gambar terbaru dan peminatnya hampir tidak dapat mengenalinya. Pada tahun 2015, Harshaali memulakan debutnya dengan pengarah Kabir Khan.

A post shared by Harshaali Malhotra (@harshaalimalhotra_03)

Aktres comel itu memegang watak sebagai kanak-kanak yang mengalami masalah  pertuturan bernama Munni yang terpisah dengan ibunya ketika berkunjung ke India dari Pakistan. Pada masa itu, Harshaali Malhotra masih berusia 7 tahun.

Harshaali juga memenangi anugerah Debut Wanita Terbaik kerana peranannya dalam filem ini. Selain Harshaali dan Salman, filem ini juga dibintangi oleh Kareena Kapoor, Nawazuddin Siddiqui dan Meher Vij.

Dalam gambar terbaru, Harshaali dilihat melakukan upacara tradisi di rumahnya dengan menulis kapsyen, “Selamat Diwali, semua orang !! Inilah tahun-tahun yang menggembirakan dan indah untuk kita semua”

Sebelumnya, dalam sebuah wawancara, pengarah audisi, Mukesh Chhabra memberitahu bahawa Harshaali dipilih dari antara 8,000 kanak-kanan untuk peranan tersebut. Harshaali itu juga muncul dalam rancangan TV seperti Laut Aao Trisha dan Qubool Hai.


‘Saya Kecewa’- Eizlan Yusof Nekad Mahu Saman Hans Isaac

Datuk Hans Isaac bakal dikenakan tindakan saman kerana cuba menjejaskan reputasi Pelakon Datuk Seri Eizlan Yusof. Eizlan berkata, gara-gara tuduhan yang dilemparkan oleh Hans, secara tidak langsung mencalarkan nama baik dan reputasinya.

Menurutnya, dia telah melantik peguam untuk mengambil tindakan undang-undang terhadap bekas pengerusi FINAS itu. Berikut beberapa kenyataan yang dikeluarkan oleh Eizlan kepada umum seperti yang dilaporkan oleh Utusan Malaysia.

Eizlan nekad mahu saman susulan tuduhan oleh Hans mengaitkan pembabitannya dalam penyalahgunaan kuasa melibatkan syarikat produksi Excellent Pictures Sdn. Bhd.

Justeru itu, tuduhan ini mencemarkan nama, imej dan reputasi Eizlan kononnya ada penglibatannya dalam penyalahgunaan kuasa melibatkan syarikat produksi Excellent Pictures Sdn. Bhd.

“Saya menzahirkan kekecewaan atas tuduhan melulu dan tidak berasas yang dilontarkan oleh Dato’ Hans Isaac, mantan Pengerusi FINAS yang telah mencemarkan nama, imej dan reputasi saya kononnya ada penglibatan saya dalam penyalahgunaan kuasa melibatkan syarikat produksi Excellent Pictures Sdn. Bhd.”-katanya kepada Utusan Malaysia.

Eizlan menegaskan syarikat tersebut tiada sebarang kaitan dengannya. Syarikat tersebut dikatakan ada menerima geran Dana Kandungan Digital (DKD) daripada pihak FINAS.

Eizlan memberitahu, dengan tuduhan tersebut dan kenyataan palsu yang tular telah menganggu fokusnya. Pada masa yang sama menurut Eizlan dia turut menerima tekanan daripada pelbagai pihak sehingga menjejaskan karier dan perniagaan yang diusahakan.

Tuduhan tersebut dibuat pada 16 November lalu melalui grup WhatsApp Persatuan Penerbit Filem Malaysia (PFM) mempunyai ahli melebihi 200 orang dalam kumpulan Whatsapp tersebut.

Walaubagaimanapun, dia telah melantik peguamcara, Tetuan Shaharudinali Azfarazmi & Co dan tindakan guaman terhadap Hans Isaac sedang berjalan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sangat Kacak! Hyun Bin Dipilih Sebagai Duta Global Korea Pertama Bagi Jam Tangan Mewah

Menurut Soompi, Agensi Hyun Bin iaitu VAST Entertainment mengesahkan bahawa pelakon itu telah dipilih sebagai duta global untuk jenama jam tangan mewah dari Switzerland iaitu OMEGA. OMEGA adalah sebuah jenama jam tangan mewah yang terkenal dari Switzerland kerana penghasilannya yang berkualiti tinggi. OMEGA juga adalah sebuah jenama premium dan mempunyai reputasi dalam menghasilkan jam tangan mewah terbaik di dunia.

Hyun Bin juga menyertai rakan duta OMEGA dari seluruh dunia, termasuklah bintang Hollywood George Clooney, Nicole Kidman, Daniel Craig, dan Eddie Redmayne.

Dalam foto yang dikeluarkan oleh OMEGA, Hyun Bin kelihatan sangat memikat dengan pandangan mendalam dan sangat berkarisma.

Ketua Pegawai Eksekutif OMEGA, Raynald Aeschlimann menyatakan bahawa Hyun Bin memiliki kemahiran yang luar biasa dan membolehkannya dengan berani dan yakin untuk menggambarkan watak yang dia mahukan.

Beliau turut menyatakan bahawa kecemerlangan dan perincian yang baik dalam kerjaya Hyun Bin adalah nilai  persamaan yang sama OMEGA ingin kongsikan. Pihak OMEGA juga yakin bahawa Hyun Bin dapat bekerja dengan jam tangan OMEGA yang sempurna dan hebat.

Hyun Bin yang pernah menjadi trending apabila membintangi dalam drama Crash Landing On You telah terbang ke Jordan untuk filem aksinya yang akan datang berjudul ‘Bargaining’.


Wow! 5 Harga Buah Termahal Ini Mampu Mencecah Sebiji Kereta

Sebut sahaja buah termahal, pasti ada sesetengah daripada kita memikirkan durian “Musang King” dan beberapa jenis grad durian lain yang ada bukan? Tetapi tahukah anda, menurut Fresh Plaza, terdapat 5 lagi jenis buah yang paling mahal di dunia.

Mempunyai saiz yang jauh lebih besar berbanding anggur biasa, anggur Ruby Roman ini ditanam di daerah Ishikawa, Jepun. Anggur ini mengambil masa selama 2 tahun untuk dihasilkan setiap biji. Harga paling tinggi pernah dicapai untuk anggur ini adalah RM46,000 dalam satu lelongan tahun 2019.

Nenas yang terletak di Cornwill ini mencecah harga yang mahal disebabkan cara penanaman yang unik. Penanaman nenas ini menggunakan najis dan air kencing kuda dan menggunakan teknik rumah kaca. Sebab itulah harga nenas ini boleh mencecah sehingga RM55,000 sebiji.

Di Australia, bagi menghormati peladang mangga yang bekerja di bahagian Northern Territory, setiap tahun akan diadakan acara lelongan melibatkan hasil tanaman mereka sebagai acara amal.

Menurut Fresh Plaza, buah mangga itu dilelongkan dalam kuantiti satu talam dan rekod jualan tertinggi dipegang dalam acara tahun 2012 pada harga RM138 ribu bagi satu talam mangga yang berisi 14 buah biji. Boleh kata RM10,000 sebiji.

Tembikai Susu Yubari yang berasal dari Jepun pernah berjaya dilelong dengan harga RM122,000 dalam satu acara lelongan pada tahun 2018. Untuk pengetahuan anda, hanya 500 biji saja akan dihasilkan setiap tahun daripada 8 orang peladang yang beroperasi di Yubari, Jepun.

Tembikai Densuku mempunyai bentuk yang agak unit dan rasa yang sangat manis berbanding tembikai lain. Menurut Fresh Plaza, dalam satu acara lelongan pada tahun 2008, sebiji Tembikai Densuke berjaya mencecah harga RM25,750.

Fuh, amat menarik harga yang diletakkan untuk sesuatu buah yang disenaraikan. Sehinggakan harga berikut lebih kurang harga sebijik kereta di Malaysia.


“Beyonce Is Shaking”- Penampilan Berkeriting Cik B Dipuji Ramai Selebriti!

Suatu ketika dahulu, ibu kepada usahawan dan pelakon baru Cik B yang juga jutawan kosmetik, Dato Sri Vida (DSV) pernah meluahkan rasa kesalnya apabila melihat penampilan dan bentuk fizikal Cik B atau nama sebenarnya Nur Edlynn Zamileen Muhammad Amin, 15 menjadi mangsa ‘body shaming’.

Namun, remaja verstail ini hanya menjadi dirinya sahaja dan tidak mempedulikan komen-komen negatif, sebaliknya tidak henti membuatkan ramai kagum dengan pencapaiannya. Terbaru, di media sosial Cik B sekali lagi mencuri perhatian apabila berkongsi beberapa hantaran di laman Instagram nya yang memperlihatkan dirinya tampil dengan imej rambut keriting.

Difahamkan, penampilan tersebut adalah bertujuan bagi menjayakan sebuah sesi fotografi dan kelihatan ramai yang memuji nya termasuk dibanjiri komen oleh golongan selebriti. Rata-rata daripada mereka begitu teruja melihat hasil transformasi Cik B yang kelihatan persis selebriti Hollywood iaitu Beyonce.

Tidak kurang daripada itu, ada juga diantara mereka yang menganggap Cik B seperti penyanyi rap terkenal, Cardi B. Terdahulu, Cik B turut dipuji ramai apabila kelihatan feminin dan bergaya dalam menjayakan sesi fotografi sebuah majalah tempatan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Kecewa Taylor Lautner Tidak Berlakon Sekuel Sharkboy & Lavagirl

Ketika ini, di media sosial nama pelakon Hollywood Taylor Lautner sedang ‘trending’ gara-gara pengumuman laman penstriman popular Netflix yang berkongsi khabar gembira bahawa filem Sharkboy & Lavagirl bakal mempunyai sekuel nya pada awal tahun hadapan.

Bagaimanapun, di sebalik poster yang dimuatnaik oleh Netflix, peminat meluahkan rasa kecewa apabila watak Sharkboy yang sebelum ini digalas oleh Lautner memperlihatkan telah diganti oleh seorang pelakon lain.

Selain tertanya-tanya mengenai siapakah pelakon lelaki tersebut, rata-rata daripada peminat begitu inginkan Lautner kembali sebagai Sharkboy apatah lagi ianya merupakan sebahagian daripada kenangan zaman kanak-kanak mereka. Namun begitu, watak Lavagirl masih mengekalkan pelakon asalnya, Taylor Dooley.

Mengenai sequal filem ini yang akan mula ditayangkan bermula pada tahun baharu 2021, Sharkboy dan Lavagirl telah pun berkahwin.

Mereka mempunyai seorang anak perempuan yang akan dilakonkan oleh pelakon kanak-kanak yang sedang meningkat naik, Vivien Lyra Blair yang sebelum ini pernah menjayakan watak Girl dalam filem Netflix berjudul Bird Box.


KFC Malaysia Perkenal Menu Baharu, Crunchy Tandoori

Meskipun perayaan Deepavali baru sahaja berlalu, namun kemeriahannya dalam norma baharu masih lagi dirasai sehingga ke hari ini. Restoran makanan segera terkenal, KFC  juga tidak melepaskan peluang dengan memperkenalkan menu baharu mereka iaitu KFC Crunchy Tandoori.

Dipengaruhi sandiwara semarak Bollywood dan kesukaan rakyat Malaysia terhadap juadah India popular ini telah diasimilasi kepada budaya makanan, KFC Crunchy Tandoori. Rasa hidangan India asli yang diperbuat daripada pelbagai rempah ratus tanduri beraromatik termasuk garam masala, halia, jintan putih, serbuk bawang putih, dan cili merah sebelum disalut kepada ayam KFC antara rahsia menu kali ini.

Difahamkan ianya turut diperap dengan rempah ratus Hot & Spicy, sekaligus memjangkakan kombinasi rasa istimewa tanduri berasap (smoky) dengan ‘kick’ Hot & Spicy pedas, dan rangup dalam setiap gigitan untuk lebih kenikmatan. Menu KFC Crunchy Tandoori boleh didapati bermula hari ini untuk waktu terhad di seluruh restoran KFC di Malaysia.

Dihidangkan secara set kombo yang mengandungi Coleslaw, Whipped Potato, dan Pepsi harga bermula dari RM15.49. Ianya turut boleh didapati dengan hidangan berbaloi Box Meal yang merangkumi burger Zinger dan Crispier Fries bersama seketul ayam KFC Crunchy Tandoori.

KFC Crunchy Tandoori juga boleh didapati di seluruh negara melalui semua saluran termasuk khidmat bawa pulang Pandu Ambil (Curbside Self Collect) yang tersedia di lebih 250 restoran KFC terpilih seluruh negara, di mana anda boleh mengambil pesanan anda tanpa keluar kereta.


Nick Jonas Ganti Gwen Stefani Sebagai Jurulatih The Voice 20

Penyanyi Hollywood, Nick Jonas mengesahkan dia akan kembali sebagai jurulatih program realiti The Voice bagi musim ke-20 pada awal 2021.

Dengan pengumuman tersebut, sekaligus menyaksikan Nick menggantikan penyanyi Gwen Stefani yang membuat keputusan untuk berundur dan tidak akan meneruskan tugasnya sebagai seorang jurulatih.

Menerusi sebuah video promosi awal, ketiga-tiga juri musim akan datang iaitu Blake Shelton, John Legend dan Kelly Clarkson tertanya-tanya mengenai siapakah yang akan menjadi juri baharu menggantikan Gwen sebelum kesemua mereka terkejut melihat kemunculan Nick di set produksi.

“Pahlawan tidak pernah tidur” katanya kepada ketiga-tiga juri berkenaan.

Sebagai info, suami kepada pelakon Priyanka Chopra itu pernah muncul sebagai jurulatih di program realiti berkenaan pada musim ke-18 manakala penyanyi ‘country’ Blake Shelton merupakan satu-satunya juri tetap yang berada dalam program itu selama 20 musim.

Antara selebriti yang pernah menjadi jurulatih The Voice adalah Ceelo Gree, Adam Levine, Christina Aguilera, Alicia Keys, Miley Cyrus, Shakira dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wawa Zainal & Aeril Zafrel Sertai KPDNHEP Serbu Premis Produk Tiruan

Pasangan selebriti yang juga usahawan kosmetik, Wawa Zainal dan Aeril Zafrel telah menyertai serbuan di sebuah premis di Taman Putra Utama, Kangar, yang dipercayai telah mengedarkan produk kosmetik tiruan jenama mereka iaitu Wawa Cosmetics.

Memetik laporan Astro Awani, pasangan ini bersama sepasukan penguat kuasa Kementerian Perdagangan Dan Hal Ehwal Pengguna (KPDNHEP) Perlis telah memasuki premis berkenaan jam 12.15 tengah hari semalam. Kecewa dengan tindakan pihak tersebut, Wawa turut mendakwa syarikat terbabit menggunakan cap dagangan tidak berdaftar yang seakan-akan menyamai cap dagangan berdaftar miliknya.

“Apa yang dikesalkan adalah ia seolah-olah mengelirukan pengguna”

“Cap dagangan ini bukan senang untuk didaftarkan malah ia memakan masa hampir dua tahun untuk diluluskan oleh pihak KPDNHEP selepas melalui prosedur tertentu.

“Justeru sekiranya pihak terbabit berterusan menggunakan cap dagangan ini, ia adalah satu tindakan tidak bertanggungjawab,” dakwanya.

Dalam pada itu, menurut Pengarah KPDNHEP Perlis, Norazah Jaapar,dalam serbuan berkenaan pihaknya telah merampas lebih daripada 5,542 unit peralatan kosmetik dianggarkan bernilai RM210,596. Pihaknya turut menahan 16 individu berusia antara 20 hingga 31 tahun termasuk seorang lelaki yang juga pemilik perniagaan berkenaan untuk membantu siasatan.

Difahamkan, syarikat itu memiliki sebuah gudang di Kedah dan menjadikan premis di Taman Putra Utama sebagai pusat pengedaran. Serbuan itu dilakukan selepas pihaknya mendapat aduan daripada pasangan selebriti terbabit mengenai pengeluaran produk kosmetik menggunakan logo dan jenama yang boleh mengelirukan pengguna dan peminat mereka.

“Hasil siasatan mendapati premis terbabit telah beroperasi lebih dari tiga tahun dan turut menjalankan perniagaan menggunakan sistem ejen selain dijual di dalam talian.

“KPDNHEP juga telah melihat iklan mengelirukan yang telah dikeluarkan oleh syarikat milik ahli perniagaan terbabit.

“Tindakan itu boleh memanipulasi persepsi pengguna kerana telah menggunakan logo pemilik asal,” katanya dalam sidang media yang turut disertai Wawa dan Aeril pada petang Rabu.

Kes disiasat mengikut Akta Cap Dagangan 2019 yang memperuntukkan hukuman denda dan penjara jika sabit kesalahan.


5 Laptop Terbaik Untuk ‘Video Editing’ Dan ‘Graphic Design’

Sama ada pelajar atau professional yang berpengalaman, komputer riba yang mempunyai spesifikasi yang tinggi adalah satu keperluan untuk hasil kreatif seperti  video editing dan graphic design.

Selain skrin yang berkualiti tinggi, komponen dalaman yang terbaik juga sangat diperlukan untuk prestasi yang maksimum. Berikut adalah 5 komputer riba yang paling disyorkan untuk video edting dan graphic design. Stay tune guys!

Jadi bagaimana? Anda sudah memilih laptop yang sesuai dengan spesifikasi yang anda inginkan? Murai My juga begitu. Jom beli laptop sekarang!


The Crown: Betul Ke Puteri Diana Main Kasut Roda Dalam Istana?

Dalam episod ketiga siri The Crown musim 4, terdapat adegan di mana watak Puteri Diana ketika muda (dilakonkan oleh pelakon Emma Corrin) bermain kasut roda atau roller skate di dalam Istana Buckngham, England.

Dia bermain kasut roda sambil mendengarkan lagu hit tahun 80-an, Girls On Film dari Duran Duran. Adakah adegan ini dari kisah benar?

Terdahulu, penerbit, Oona O’Beirn memberitahu British Vogue bahawa adegan bermain kasut roda oleh  puteri Diana di dalam ruang istana diambil dari kisah benar.

“Betul. Penyelidikan kami menunjukkan dia juga berbasikal di istana pada malam sebelum dia bernikah, tetapi kami tidak berjaya melakukan adegan itu di sana,”- kata O’Beirn.

Dalam wawancara dengan Sky News, pelakon Emma Corrin mengakui bahawa adegan bermain kasut roda di The Crown hanyalah contoh keperibadian riang Puteri Diana ketika menjadi anggota Keluarga Diraja Britain.

“Anda tahu, kasut roda adalah cara membahagiakan diri yang dia miliki sebelum dia menyertai keluarga bangsawan dan itu yang dia sering lakukan. Bagi saya ia sangat luarbiasa.”

Corrin juga mengatakan bahawa dia senang mempelajari kebiasaan dan bentuk ekspresi Puteri Diana yang digambarkan dalam “The Crown”.

Adegan Puteri Diana bermain kasut roda di lorong-lorong Istana Buckingham di “The Crown” tampak nyata. Namun, tidak ada adegan dalam siri ini yang dibuat di Istana kerajaan yang sebenarnya. Untuk memastikan hiasan dalaman istana sama dengan kisah benar Puteri Diana, para penyelidik mengadakan lawatan ke bangunan istana untuk membina satu set yang memfokuskan pada peniruan suasana.

Musim keempat “The Crown” memberi tumpuan kepada Keluarga Diraja Britain pada tahun 1980an. Kisah ini merangkumi perkahwinan Puteri Diana dan Putera Charles (diperanankan oleh Josh O’Connor), dan ketegangan antara Ratu Elizabeth II (Olivia Colman) dan Perdana Menteri Margaret Thatcher (Gillian Anderson).

Musim keempat The Crown boleh ditonton di Netflix bermula 15 November 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Kisah Hidup Dena Rachman, Transgender Yang Rela Jadi Murtad Kerana Kecewa

Nama Dena Rachman menjadi sebutan di Indonesia kerana perjalanan hidupnya. Bekas penyanyi kanak-kanak itu menjadi perhatian kerana dia mengaku telah menukar agama dan akan berkahwin dengan lelaki warga asing.

Bukan hanya itu, kehidupan Dena Rachman sejak dia remaja telah menimbulkan banyak kontroversi. Lebih-lebih lagi, dia dengan tegas memilih untuk menjadi wanita dan telahpun menukar jantina.

Lihat video nyanyian Dena ketika menjadi penyanyi cilik di bawah.

Dena kini merupakan seorang pereka fesyen berbakat dan memiliki label fesyen yang popular di kalangan pencinta fesyen.

Menerusi wawancara bersama Dena  di video YouTube Daniel Mananta, Dena mengakui bahawa dia merasakan dirinya seorang wanita sejak dia bersekolah. Namun, dia hanya berani menyatakan hasratnya untuk menjadi wanita kepada keluarganya pada tahun 2009 ketika dia habis pengajian dan mula bekerja.

Setelah menyatakan hasratnya untuk menjadi transgender, Dena ditolak oleh bapanya. Namun, tidak lama kemudian, bapanya mula menerima. Dena juga menganggap bahawa bapanya tidak menunjukkan perasaan bersalah kerana gagal mendidik dirinya sendiri.

Dena sempat menjadi ateis (tidak beragama) sebelum memutuskan untuk memeluk agama Kristian. Menjadi transgender pasti menjadikan Dena harus menjalani kehidupan yang sukar di kelilingi masyarakat yang rata-rata tidak menerima penampilannya.

Dena mengakui bahawa dia merasa kecewa dengan persekitaran dan mengalami pengalaman hidup yang pahit hingga akhirnya dia tidak percaya kepada Tuhan. Dena mulai tidak percaya akan kewujudan Tuhan sehingga pada tahun 2015 dia mendapat rasa tenang ketika melihat orang Kristian beribadah.

Bermula dari itu, Dena akhirnya mempelajari agama Kristian dan memutuskan untuk memeluk kepercayaan ini. Menurutnya, keputusan Dena untuk menukar agama kerana  kekecewaannya terhadap persekitaran dan pengalaman hidupnya.

Kekecewaan ini membuatnya marah dan memilih untuk tidak percaya kepada Tuhan. Lebih-lebih lagi, dia merasakan bahawa dia berbeza dengan orang lain pada umumnya.


Jungkook BTS Dinobatkan Sebagai Lelaki Paling Seksi, Putera Mateen Pun Tercalon!

Jungkook BTS telah dinobatkan sebagai The Sexiest International Man 2020 (Lelaki Paling Seksi Antarabangsa 2020) oleh majalah mingguan Amerika, People. Status ini dicapai berdasarkan tinjauan pembaca People yang dijalankan selama kira-kira sebulan sejak Oktober 2020.

Dalam kategori Sexiest International Man 2020, Jungkook BTS ‘bersaing’ dengan beberapa artis lain seperti pelakon Dan Levy (Kanada), pemuzik Keith Urban (Australia), pelakon Matthew Rhys (Wales) dan pelakon Paul Mescal (Ireland).

Kategori The Sexiest International Man 2020 juga dilancarkan untuk pertama kalinya tahun ini. Ini menjadikan anggota termuda BTS itu pertama memegang gelaran pilihan pembaca Rakyat pada tahun 2020.

Selain Jungkook, kumpulan BTS sebenarnya juga masuk dalam senarai Sexiest Chart-Topper 2020. Mereka bersaing dengan beberapa artis Hollywood seperti Harry Styles, Bad Buddy, Roddy Ricch, dan The Weekend.

Namun, gelaran itu diberikan kepada Harry Styles yang menyapu bersih carta Hollywood dengan lagu Watermelon Sugar.

Berdasarkan pilihan pembaca People, Brad Pitt telah dinobatkan sebagai Guy Who Has Been Sexy So Long (Lelaki Seksi Sepanjang Masa).

Sementara itu, Putera Harry berjaya merampas status Sexiest Royal atau Raja Paling Seksi dari Putera William. Kategori ini turut mencalonkan Yang Teramat Mulia Paduka Seri Pengiran Muda Abdul Mateen, iaitu anak kesepuluh Sultan Brunei, Sultan Hassan Bolkiah dan bekas isteri Hajjah Mariam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bubblebee Mohon Maaf, Tamatkan Usahasama Dengan 3 Pengarah Secara Baik

Menerusi sebuah kenyataan yang dikirimkan kepada pihak Murai.my, syarikat yang menghasilkan dan memasarkan produk air boba berasaskan madu lebah, Bubblebee Sdn Bhd telah membuat permohonan maaf kepada tiga pengarah mereka yang terlibat secara usahasama membuka beberapa cawangan syarikat ini.

Bubblebee yang mempunyai 18 cawangan di seluruh negara memiliki secara penuh 12 cawangan itu manakala selebihnya dibuka secara usaha sama.

Salah satu usahasama tersebut melibatkan usahawan vape terkemuka Mohamad Hafizzi iaitu pengasas House of Vape bersama pasangannya Nikruasma Nik Ruzi atau lebih dikenali di Instagram sebagai @babyanamoi serta Azman Arshad dari Taikun Vape.

“Ketiga-tiga individu ini bersama pengarah-pengarah kami telah memberi kerjasama sepenuhnya kepada pihak berkuasa berkaitan satu siasatan yang dilakukan oleh pihak berkuasa baru-baru ini”

“Berdasarkan penjelasan yang telah diberikan oleh mereka, kesemua mereka tidak terlibat dengan aktiviti yang tidak sihat.Mengikut maklumat yang diterima siasatan lanjut oleh pihak berkuasa ke atas suspek yang disyaki juga sedang berlangsung,” kata Pengarah Urusan Bubblebee, Dato Ismail dalam kenyataannya hari ini.

Sehubungan dengan itu, pihak syarikat memohon maaf kepada mereka kerana tindakan nekad yang telah dilakukan sebelum ini untuk menamatkan perjanjian usahasama bagi empat cawangan berikut; Bubblebee Ampang, Bubblebee Senawang, Bubblebee Sentul, dan Bubblebee Sungai Buloh. Syarikat ini juga ingin memohon kepada semua pihak untuk tidak lagi membuat sebarang spekulasi terhadap mereka.

“Bagi mengakhiri kemelut ini, kami telah mencapai penyelesaian baik bersama dengan Hafizzi beserta Nikruasma dan Azman untuk menamatkan usahasama bagi keempat-empat cawangan Bubblebee tersebut”

“Penamatan bersama berdasarkan persetujuan baik ini berkuatkuasa serta-merta. Kesemua cawangan di atas juga telah ditutup sementara waktu bagi melancarkan urusan pengambilalihan operasi oleh ibu pejabat Bubblebee. Pihak syarikat memohon maaf khasnya kepada Hafizzi, Nikruasma dan Azman juga kepada semua pelanggan secara am yang terkesan akibat penutupan sementara keempat-empat cawangan tersebut,” tambah Ismail lagi.

Menganggap apa yang berlaku agak pahit untuk ditelan bagi kedua-dua belah pihak tetapi ia terpaksa dilakukan kerana pihak syarikat percaya nilai jenama amat penting dalam sesebuah perniagaan dan keputusan penyelesaian baik bersama ini diambil bagi mengekalkan kemandirian jenama Bubblebee untuk jangka masa panjang.

“Perlu saya tekankan, bahawa kelangsungan ini lebih penting berbanding mana-mana individu dalam syarikat mahupun rakan usahasama dalam memenuhi kehendak pelanggan”

“Keputusan penyelesaian baik bersama ini juga diambil oleh mereka untuk menumpukan sepenuh perhatian kepada perniagaan teras mereka. Selamat berjaya saya ucapkan. Jika ada rezeki pasti ada peluang kerjasama lain pada masa akan datang bersama mereka,” jelasnya lagi.

Difahamkan, pembukaan semula keempat-empat cawangan ini akan bermula pada 23 November ini selepas proses pengambilalihan selesai.


“Be Strong My Love” – Dr Sheikh Muszaphar Dijangka Timang Bayi Kembar Kedua Hari Ini

Datuk Dr Sheikh Muszaphar Shukor telah memaklumkan isterinya Datin Dr Halina Mohd Yunos akan melahirkan anak kembar mereka pada hari ini menerusi kaedah pembedahan.

Menerusi hantaran di laman Instagram nya itu, angkasawan negara tersebut menyatakan Dr Halina akan dibedah pada jam 9 pagi ini dan segala persiapan buat si ibu dan anak-anak mereka juga telah dibuat.

Jelas Dr Sheikh Muszaphar, mereka telah dinasihatkan untuk menjalani proseduri itu pada minggu lalu namun Dr Halina berjaya menahan sehingga 35 minggu. Terdahulu menerusi artikel Murai.my, Dr Sheikh Muszaphar mendedahkan isterinya yang tercinta menghidap penyakit pre-eclampsia dan keadaan ini membawa risiko kepada nyawa ibu dan bayi sekiranya tidak dirawat dan menunggu lebih lama.

“Dr Halina akan dimasukkan ke hospital hari ini (semalam) untuk C-Section pada pukul 9 pagi esok (hari ini). Ini yang terbaik untuk ibu dan bayi-bayi. Kami dinasihatkan untuk melahirkan bayi tersebut seawal minggu lalu tapi berjaya bertahan sehingga 35 minggu.
“Dalam kes pre-eclampsia, satu-satunya rawatan yang ada adalah dengan melahirkan bayi itu. Ia sangat berisiko untuk menunggu lebih lama” tulisnya

Dedahnya lagi, mereka memilih tarikh hari ini kerana mengharapkan ianya akan diberkati untuk semua selain turut mendoakan agar Allah permudahkan segalanya

“Kami memilih hari Jumaat 20.11.20 dengan harapan ia akan menjadi baraqah untuk semua. Semoga Allah permudahkan segalanya,” kongsinya lagi

Dalam pada itu, dalam hantaran susulan beliau turut menyatakan mempunyai perasaan yang bercampur baur menantikan kehadiran orang baharu dalam keluarga mereka dan mengucapkan terima kasih atas doa yang dititipkan oleh orang ramai sebelum ini.

A post shared by Dr Sheikh Muszaphar Shukor (@drsheikhmuszaphar)

Pasangan ini telah mendirikan rumahtangga pada 10 Oktober 2010.Hasil perkahwinan itu, mereka dikurniakan empat cahaya mata iaitu Sophea Isabella, Sophea Natasha dan pasangan kembar lelaki iaitu Sheikh Adam dan Sheikh Noah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Filem Seram Thai Yang Confirm Akan Buat Anda Takut Nak Tidur Malam

Sebut sahaja filem seram Thai, confirm sudah meremang kita dibuatnya dengan jalan cerita yang sangat menyeramkan boleh buat anda tidak tidur lena. Jadi di sini Murai My shortlist 5 filem seram Thai untuk tontonan anda pada hujung minggu ini. Stay tune guys!

Filem seram arahan Jit Kamnoedrat ini dibahagikan kepada tiga kisah seram yang berlainan. Kisah pertama berjudul “Wicked” ini adalah kisah sewaktu pemerintahan King Rama VI yang menceritakan sebuah desa yang jauh di dalam hutan. Ia diganggu dengan peristiwa yang tidak dapat dijelaskan dipercayai disebabkan oleh sumpahan…Sumpahan apakah yang dimaksudkan?

Kisah seram yang kedua berjudul “Tattoo” ini mengisahkan sumpahan kejam yang disulam melalui dakwat ke dalam kulit mangsa, dan memaksa mereka untuk membawa sumpahan itu sehingga mereka mati..

Kisah seram yang ketiga yang berjudul “Wife’s Curse” ini mengisahkan seseorang yang telah mengumpulkan sumpahan sehingga tidak dapat kembali, yang tiada satu pun perbuatan baik yang dapat menghapuskan sumpahan itu. Takdirnya akan ditentukan oleh sumpahan tersebut..

Filem arahan Wisit Sasanatieng ini mengisahkan 6 orang yang berkumpul di sebuah rumah agam diketuai oleh “ibu”, melakukan ritual misteri dengan sekujur tubuh yang tidak diketahui. Mereka juga tidak mengetahu bahawa ianya akan memanggil semangat yang berkeliaran untuk masuk ke dalam kediaman mereka.

Semangat yang menakutkan itu akan merasuki setiap ahli yang ada situ dan tiada siapa yang tahu siapakah yang akan menjadi mangsa seterusnya…Kenapa semangat tersebut menghantui mereka? Adakah disebabkan oleh dendam?

Filem seram 3 A.M-Part 3 ini dibahagikan kepada 3 kisah. Kisah yang pertama berjudul “Expressway” ini mengisahkan Pim yang setiap malam akan memulakan shifnya dalam kebosanan. Beliau bekerja sebagai pekerja kaunter tol. Beliau seorang yang ketagih dengan media sosial sentiasa akan melakukan post dan memberikan komen dalam media sosial beliau. Namun, suatu perkara aneh terjadi kepadanya semasa beliau sedang bertugas. Pim diganggu oleh roh jahat yang ingin mencabut nyawanya. Adakah beliau akan selamat?

Kisah yang kedua berjudul “One Night Stand” mengisahkan Tan, seorang pelukis. Beliau juga mempunyai seorang bekas kekasih bernama Oil. Walaupun  mereka sudah tidak lagi bersama, Oil tetap tidak berputus asa untuk memulihkan semula hubungan mereka. Suatu hari ketika berada di dalam bar, Tan secara tidak sengaja telah bertentang mata dengan seorang wanita misteri yang dikenali sebagai Napas.

Sejak itu, Tan menjadi tidak keruan sehingga membuatkan beliau melukis wajah Napas dimana-mana sahaja. Hasrat Tan untuk mendekati Napas tercapai dan beliau mengekori Napas pulang ke rumahnya. Namun, terdapat sesuatu yang pelik mengenai Napas mula diketahui Tan dan membuatkan Tan mula berasa sangsi. Adakah Napas itu wujud?

Kisah ketiga yang berjudul “TV Direct” mengisahkan mengenai sebuah set penghambaran yang menyeramkan. Pelbagai kisah misteri mula tersingkap. Bermula dengan usikan, serta penampakan makhluk yang menghuni di situ, krew penggambaran disitu mula mencari jalan untuk melarikan diri. Ditambah pula sikap pengarah yang begitu tegas, membuatkan mereka terpaksa meneruskan penggambaran sehinggalah menemui pengakhiran yang menyayatkan hati. Adakah mereka akan selamat?

Filem arahan Pirun Anusuriya ini mengisahkan Gab yang bekerja sambilan sebagai juruwang di sebuah kedai serbaneka . Beliau terserempak dengan Som pada waktu yang sama pada setiap malam. Setelah menemuinya dalam keadaan basah kuyup di kedai, Gab menyedari bahawa Som telah mengikutinya dan hanya Gab yang boleh berkomunikasi dengannya. Ingin mengetahui apa yang terjadi kepadanya, Gab mula menyiasat kehidupan Som dan mencari cara untuk membantu Som.

Filem arahan Preedee Veeratum dan Nuttachai Jiraamont ini mengisahkan setelah setahun kematian misteri Net Idol terkenal negara iaitu Monica, video kematiannya menjadi tular di dalam talian. Turut dilampirkan pada video tersebut adalah hashtag yang mengerikan, menyenaraikan nama-nama beberapa Net Idol yang lain. Dan salah satu nama tersebut adalah Malisa, seorang pemilik jenama mekap yang terkenal, mula mengalami kejadian aneh.

Orang lain yang telah ditag mula mati seorang demi seorang yang mana membuatkan Jak iaitu teman lelaki Malisa mula untuk mengetahui kebenaran di sebalik apa yang telah berlaku. Adakah mereka dapat hidup?

Jadi bagaimana? Anda sudah bersedia untuk takut nak tidur lepas tengok movie seram Thai? Jom Movie!


Filem “BABI” Dicalonkan Di 4 Festival Filem Global, Tapi Malangnya Namewee Dilapor Polis

Filem kontroversi “BABI”, oleh pengarah dan rapper Malaysia, Namewee telah dicalonkan untuk empat kategori dalam festival filem antarabangsa. Walaupun berjaya di peringkat antarabangsa, filem ini tidak mendapat sokongan yang sama di negara sendiri.

Filem yang telah disekat atau banned di Malaysia ini mendapat pencalonan dalam International Thai Film Festival 2020, Around International Film Festival di Berlin untuk Best Feature Film, dan Best Original Film Song di Taipei Golden Horse Film Festival 2020. Namewee juga telah menerima dua pencalonan di Festival Filem Open World Toronto untuk Pelakon dan Pengarah Terbaik.

Dalam posting di Facebook, Pengarah Namewee memberitahu filem BABI mendapat inspirasi dari peristiwa kehidupan sebenar yang berlaku pada tahun 2000 di sebuah bandar kecil di Malaysia.

Pengarah itu menambah bahawa laman berita dan media “dikompromikan oleh pihak berkuasa yang berkaitan”, sebab itulah ramai rakyat Malaysia tidak mengetahui mengenai kejadian itu.

Sementara itu, laporan polis telah dibuat oleh Pemuda Perikatan Nasional Wilayah Persekutuan terhadap Namewee, berkenaan poster filem terbaharunya yang didakwa menyentuh sensitiviti kaum.

Laporan polis itu dibuat Ahli Unit Penerangan Pemuda Perikatan Nasional Wilayah Persekutuan Mohammad Azwan Azmi di Ibu Pejabat Polis Daerah (IPD) Dang Wangi, di sini pada pukul 11.07 pagi.

Mohammad Azwan berkata laporan polis dibuat kerana poster filem bertajuk ‘BABI’ itu mengandungi perkataan ‘Melayu Bodoh’, ‘India Keling’ dan ‘Cina Babi’.

“Penghinaan dan provokasi ini dilihat amat keterlaluan dan merupakan satu tindakan kurang ajar serta biadap, dibimbangi menimbulkan ketegangan antara kaum di Malaysia,” katanya  Dipetik dari Bernama.

Beliau berkata pihaknya turut meminta Suruhanjaya Komunikasi dan Multimedia Malaysia (MCMC) untuk menyekat kandungan berkaitan filem tersebut daripada diakses oleh rakyat Malaysia melalui Facebook, Youtube dan Instagram miliknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Bradley Cooper, Lady Gaga Bakal Bergandingan Dengan Brad Pitt?

Penglibatan Lady Gaga dalam dunia perfileman benar-benar serius. Kerana setelah berjaya membintangi filem “A Star is Born” bersama Bradley Cooper, sekarang dia dikhabarkan bakal tampil dalam serangkaian filem berprestij lain.

Salah satunya adalah filem “Bullet Train”, di mana Gaga dikatakan akan bergandingan dengan pelakon ternama Brad Pitt. Dilaporkan dari Entertainment Weekly, saat ini Gaga sedang dalam rundingan untuk menyertai projek yang diusahakan oleh pengarah “Deadpool 2” dan “John Wick”, David Leitch.

Menurut sumber, perjanjian itu belum ditandatangani dan tidak jelas sama ada Gaga akan bersetuju untuk berlakon dalam filem itu.

Tetapi yang jelas adalah selain Brad Pitt, filem “Bullet Train” juga akan dibintangi barisan pelakon lain seperti Michael Shannon, Joey King, Aaron Taylor-Johnson, Zazie Beetz, Brian Tyree Henry, Andrew Koji, dan Masi Oka.

“Bullet Train” mengisahkan sekumpulan lima pembunuh yang bertemu di Tokyo dan menyedari bahawa misi mereka mempunyai persamaan. Namun, masih belum jelas apa tawaran yang diberikan kepada Gaga, sama ada menjadi salah satu daripada lima watak pembunuh atau watak lain.


Dikaitkan Dengan Kematian Sushant Singh Rajput, Akshay Kumar Fail Saman

Akshay Kumar naik angin gara-gara namanya dikaitkan dengan kematian Sushant Singh Rajput. Hal ini bermula selepas seorang YouTuber bernama Rashid Siddiquee, mendakwa Akshay membantu Rhea Chakraborty iaitu kekasih Sushant melarikan diri.

Akibatnya, nama Akshay Kumar menjadi trending di Google pada hari Khamis, 19 November 2020. Susulan dari itu, Akshay memutuskan untuk menfailkan saman fitnah bernilai Rs. 500 Kor.

Rashid didakwa menggunakan saluran Youtube-nya untuk mengelirukan orang ramai dan membuat berita palsu mengenai beberapa selebriti. YouTuber dengan kandungan yang membincangkan isu-isu terkini telah menyebut nama Akshay beberapa kali dalam pelbagai video.

Rashid pernah mendakwa bahawa pelakon berusia 53 tahun itu tidak senang ketika Sushant mendapat projek besar seperti filem MS Dhoni: The Untold Story (2016). Bukan hanya itu, Akshay juga dituduh mengadakan pertemuan rahsia dengan ahli politik Aditya Thackeray dan Polis Mumbai mengenai kematian Sushant.

Malah, Akshay dituduh membantu Rhea Chakraborty melarikan diri ke Kanada beberapa waktu lalu. Ini membuatnya marah dan nekad melaporkan Rashid kepada pihak berkuasa.

“Anak guam kami (Akshay Kumar) menyatakan bahawa kerana video yang memalukan, fitnah dan menghina, dia mengalami trauma mental dan kerugian besar, termasuk  menjejaskan reputasi,” kata peguam Akshay di Indian Express ‘.

Akshay telah menuntut Rashid untuk membuat permintaan maaf secara terbuka, menghapus semua video yang berkaitan fitnah terhadap dirinya dan berhenti memuat naik klip tersebut pada masa akan datang. Sekiranya Rashid gagal membuat tuntutan itu, dalam tiga hari Akhsay Kumar akan memulakan proses undang-undang terhadapnya.

Telah diketahui bahawa sejak kematian Sushant Singh Rajput pada 14 Jun 2020, beberapa nama selebriti besar seperti Salman Khan dengan Karan Johar telah dikaitkan kerana penyebab bunuh diri Sushant yang dianggap misteri.

Akshay kini sibuk dengan filem terbarunya, Laxmii, yang dilancarkan pada 9 November 2020. Namun, kariernya sedikit terhenti kerana nama Akshay Kumar dikaitkan dengan Rhea Chakraborty dan Sushant Singh Rajput oleh YouTuber Rashid Siddiqui.


Elakkan Menyimpan 9 Jenis Makanan Ini Di Dalam Peti Ais Anda

Hampir semua daripada kita akan menyimpan semua jenis makanan di dalam peti sejuk bukan? Menurut New Australia, berikut adalah 9 jenis makanan yang sepatutnya tidak di simpan di dalam peti ais dan ini adalah senarainya.

Ramai yang menyimpan roti di dalam peti sejuk bagi membuatnya tahan lebih lama. Di sebalik kebenaran itu, tekstur roti akan bertukar menjadi keras dan kurang enak sewaktu dimakan. Malah, roti tersebut akan bercampur dan menyerap bau makanan lain yang pastinya buat anda pening kepala.

Berbeza dengan roti, madu tidak mempunyai tarikh luput maka ianya tidak perlu disimpan dalam peti ais untuk tahan lama. Biarpun elok untuk diletakkan dalam suhu bilik, sila pastikan ianya tidak disimpan di tempat yang terdedah dengan haba bagi menjaga rasa dan kualitinya.

Menurut New Australia, elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Bukan sahaja teksturnya akan berubah, malah ianya turut menyebabkan peti sejuk anda berbau herba. Sebaliknya, sudah memadai diletakkan pada suhu bilik sahaja.

Kalau peti ais anda sentiasa berbau dan anda sedang mencari-cari apa puncanya, mungkin ia disebabkan bawang yang anda simpan. Bau bawang sememangnya amat kuat lebih-lebih lagi yang telah dipotong atau dihiris. Selepas ini, simpan bawang dalam bekas sebelum menutupnya untuk disimpan di rak dapur.

Amalan menyimpan ubi kentang di dalam peti sejuk tidak baik untuk kesihatan. Ini adalah kerana kanji yang terdapat dalam kentang tersebut akan ditukar kepada gula yang juga menjadikannya tidak segar dan kurang sedap apabila dimakan. Ubi kentang seeloknya disimpan di tempat kering bagi memastikan kualitinya sentiasa terjaga.

Sos yang disimpan di dalam peti ais menjadikannya pekat dan sukar untuk dituang semasa hendak digunakan. Malah, ia turut menjejaskan keaslian rasanya. Maka, sos sebaiknya disimpan pada suhu bilik dan pastikan penutup botolnya ditutup rapat.

Makanan tin yang masih berbaki hendaklah dikeluarkan daripada bekasnya terlebih dahulu sebelum disimpan di dalam peti sejuk. Lebih elok sekiranya makanan tersebut disimpan di dalam bekas plastik atau kaca yang berpenutup. Jika tidak, dikhuatiri makanan itu akan bertindak balas dengan logam tin tersebut.

Menurut New Australia, apabila disimpan di dalam peti sejuk, tekstur mentega akan mengeras. Keadaan ini pastinya menyulitkan apabila anda hendak menggunakan mentega tersebut. Justeru, ia sepatutnya disimpan dalam bekas berpenutup pada suhu bilik.

Makanan yang panas memang tidak elok disimpan dalam peti ais. Ini kerana ia menghalang pertambahan kelembapan serta mengekalkan suhu peti ais. Untuk pengetahuan, perubahan suhu di dalam peti sejuk anda mampu menjejaskan kualiti dan kesegaran makanan lain.

Jadi sebaiknya elakkan menyimpan makanan di atas di dalam peti ais untuk mengelakkan kesegaran dan kualiti makanan anda tidak terjejas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bahaya! 7 Lokasi Ini Merupakan Lokasi Pelancongan Paling ‘Extreme’ Di Dunia

Mengunjungi lokasi pelancongan yang bergelar ‘extreme’ pasti membuat anda teruja. Hal ini kerana tidak ramai daripada kita untuk berani mencuba tempat-tempat pelik ini. Berikut adalah 7 lokasi pelancongan yang sangat ‘extreme’ dan bahaya untuk dikunjungi menurut Bright Side.

Ia merupakan gunung berapi yang aktif dan letusan kerap kali berlaku disitu. Bandar-bandar dan kampung berdekatan telah diselaputi sepenuhnya oleh lava serta asap tebal.

Letusan pernah berlaku beberapa kali pada tahun 2010, 2013, 2014 dan 2015 dan terbaru berlaku pada 27 Februari 2016 yang mengeluarkan gas volkanik yang sangat tebal, batu-batu dan asap setinggi 2,500 meter.

Menurut Bright Side, Pulau ini dikenali secara meluas sebagai tempat paling berbahaya di dunia kerana dipenuhi oleh salah satu ular yang paling berbisa di dunia, iaitu ular Bothrops. Saintis menganggarkan terdapat 5 ekor ular di setiap 1 meter persegi pulau ini.

Bikini Atoll adalah rumah bagi banyak program menguji bahan nuklear yang telah menukarkan tempat ini menjadi sebuah tempat pembuangan bahan radioaktif. Penduduk-penduduk di sini dipaksa meninggalkan rumah mereka dan tahap radiasi yang luar biasa yang direkodkan di sini boleh mengakibatkan barah.

Sekali pandang tempat ini kelihatan tersangat indah, namun realitinya ia sangatlah berbahaya kerana terdapat tumbuhan yang paling beracun dan agresif di dunia. Jika berlaku sentuhan antara manusia dengan tumbuhan ini akan menyebabkan kegatalan, ruam dan pening-pening.

Death Valley memegang rekod tempat yang mempunyai suhu tertinggi yang pernah direkodkan dalam dunia, iaitu 56.7 darjah celcius. Cahaya matahari dan haba yang panas di sini akan membuatkan anda berasa dahaga dengan sangat cepat. Tanpa air, anda hanya boleh hidup di sini selama 14 jam sahaja.

Menurut Bright Side, suhu yang membakar di Gurun Danakil, sama seperti Death Valley, mencecah 50 darjah celsius, banyak gunung berapi yang aktif, geiser (air pancut) yang mengeluarkan gas-gas toksik, membuatkan tempat ini sangat berbahaya.

Gunung Washington memegang rekod angin yang paling laju pernah direkodkan di atas muka bumi. Rekod terlaju yang pernah dicatat di sini adalah 327 kilometer per jam.

Namun, angin yang bertiup kencang bukan lah satu-satunya ancaman di sini, suhunya juga boleh jatuh serendah -40 darjah celsius, runtuhan salji yang kerap dan berterusan membuatkan gunung ini tempat yang sangat berbahaya.

Jadi mungkin anda boleh mencuba melawat di lokasi tersebut dan mencuba pengalaman baru yang pastinya mengujukan.


“Mohon Doa Semua” – Alif Satar Disahkan Positif COVID-19

Sebentar tadi, penyanyi dan pengacara Alif Satar telah berkongsi satu khabar yang mengejutkan yang mana dirninya telah disahkan positif COVID-19.

Menerusi hantaran di laman Instagram nya,, Ali yang memuatnaik sekeping foto dirinya memakai pakaiam hospital dia disahkan wabak itu setelah melakukan beberapa ujian saringan COVID-19. Difahamkan sebelum ini Alif telah terlibat dalam beberapa penggambaran termasuklah baru selesai membuat persembahan di pentas semifinal Muzik Muzik 35 kelmarin (Jumaat).

“Assalamualaikum… Dalam kesibukkan Alif menjalankan penggambaran, Alif telah melakukan beberapa ujian saringan covid-19.

“Malangnya, keputusan terkini yang Alif baru sahaja terima hari ini, telah menunjukkan bahawa Alif di dapati positif covid-19 dan perkara ini amatlah mengejutkan dan mendukacitakan.

“Perkara pertama bila Alif dapat tahu keputusan ini, adalah semestinya tahap keselamatan keluarga, isteri dan anak-anak Alif, rakan-rakan di set penggambaran dan semestingya contact-contact rapat yang telah berjumpa dengan Alif,” tulisnya di laman Instagram

Redha dengan segala dugaan dan ujian yang diterima, Alif turut memohon maaf situasi tersebut memberikan kesulitan kepada beberapa pihak. Memohon doa agar diberikan kesembuhan, Alif memaklumkan dirinya kini sedang menjalankan proses kuarantin.

Menerusi tinjauan Murai.my di ruangan komen, rata-rata selebriti dan peminat turut terkejut dengan perkhabaran tersebut dan mendoakan agar Alif pulih seperti sedia kala.

Dalam perkembangan lain, difahamkan program siaran langsung separuh akhir Muzik-Muzik 35 pada malam ini masih lagi dalam perbincangan namun pihak produksi telah pun mengambil tindakan berjaga-jaga dengan menjalankan proses sanitasi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nurhaliza Dedah Rahsia Lagu Antara Aishah

Setelah mendedahkan penyanyi Aishah yang membawakan lagu single Aku Bidadari Syurgaku ke separuh akhir muzik-muzik (SFMM35) pada Sabtu lalu, pelbagai persepsi telah diberikan oleh peminat-peminat penyanyi sebenar lagu tersebut, Dato Sri Siti Nurhaliza.

Bagi Siti sendiri, begitu besar makna buat dirinya dan berterima kasih apabila Aishah atau nama sebenarnya Wan Aishah binti Wan Ariffin sudi untuk membawakan lagu tersebut apatah lagi bertanding bersama penyanyi-penyanyi hebat lain.

“Alhamdulillah, saya berterima kasih kepada Kak Aishah kerana sudi menyampaikan lagu ini. Tidak ada niat menyembunyikan atau berteka-teki, tetapi semuanya sudah dipersetujui terutama ketika pihak syarikat rakaman dan komposer, Ippo Hafiz belum lagi dapat menamakan atau mendapatkan penyanyi untuk lagu ini. Banyak proses dilalui dan alhamdulillah, dipermudahkan dan Kak Aishah tampil malam tadi.

“Saya sebagai penyanyi menyokong anak-anak muda atau mana-mana komposer yang berkarya dan tentunya Anugerah Juara Lagu antara pentas buat mereka. Jika saya tidak menyanyikannya, karya mereka tetap dapat dipersembahkan, saya menghormati bakat sesiapa sahaja di dalam industri baik yang senior atau junior,” tulisnya

Dalam pada itu, Siti turut mengimbau kembali kenangannya sekitar tahun 1995 yang mana dia pernah menyanyikan lagu Aishah berjudul Camar Yang Pulang pada peringkat akhir Bintang HMI 1995. Lebih manis, Siti turut menjuarai program realiti tersebut pada tahun itu.

“Sebelum ini saya yang menyanyikan lagu beliau dalam persembahan masa saya belum menjadi artis. Kemudian saya sampaikan lagu Camar Yang Pulang sewaktu bertanding Bintang HMI 1995. Kali ini, satu penghormatan buat saya apabila beliau menyanyikan lagu saya,” tulisnya lagi

A post shared by Siti Nurhaliza Tarudin (@ctdk)

Rata-rata peminat begitu kagum dengan sikap Siti yang begitu merendah diri apatah lagi turut menyifatkan persembahan tersebut seperti mengulangi kenangan  25 tahun lalu.


Finalis Semi Final Muzik-Muzik Jalani Ujian Swab COVID-19

Semalam,penyanyi dan pengacara Alif Satar berkongsi khabar yang mengejutkan yang mana dirinya telah disahkan positif wabak COVID-19 selepas menjalani ujian pemeriksaan.

Susulan daripada itu, program Separuh Akhir Muzik-Muzik 35 (SFMM35) episod 3 yang juga penentuan bagi 12 lagu yang akan diumumkan mara ke Anugerah Juara Lagu 35 (AJL35) pada malam tadi telah ditunda dan diadakan semula pada satu tarikh yang akan diumumkan kelak. Terdahulu, Alif sempat membuat persembahan pada episod pertama SFMM35 pada Jumaat lalu (20 November) apabila lagunya berjudul ‘I Want You To Love Me’ turut tersenarai sebagai 30 buah lagu yang berjaya mara ke peringkat itu.

A post shared by Alif Satar® (@alifsatar)

Dalam perkembangan lain, selain pihak produksi rata-rata penyanyi yang membuat persembahan pada ketiga-tiga episod SFMM termasuklah yang menjalani latihan pada petang semalam berkongsi khabar berita pada peminat bahawa mereka telah pun menjalani ujian swab wabak tersebut. Sesetengah daripada mereka pula akan membuat ujian pemeriksaan itu pada hari ini.

Menerusi edaran kepada pihak Murai.my, Sistem Televisyen Malaysia Berhad (“STMB”) sedang bekerjasama rapat dengan KKM dan juga Alif untuk mendapatkan maklumat terperinci pergerakannya bagi langkah-langkah mengurangkan risiko kebarangjangkitan, kepada warga kerjanya dan semua yang terlibat dalam program Muzik Muzik 35 Separuh Akhir. Pada masa yang sama, kerja-kerja sanitasi di lokasi terbabit juga dilaksanakan mengikut Prosedur Operasi Standard (“SOP”) oleh KKM.


“Airmata Ini Tak Henti” – Aishah Menangis Selepas Dikecam Bawa Lagu Siti Nurhaliza

Usai daripada membawakan lagu milik Dato Sri Siti Nurhaliza berjudul Aku Bidadari Syurgamu di pentas separuh akhir Muzik-Muzik 35 (SFM35), nama penyanyi Wan Aishah atau lebih dikenali sebagai Aishah trending di laman sosial selepas peminat memberikan pelbagai reaksi ketika menonton persembahannya.

Biarpun ramai yang menyukainya termasuklah buat penyanyi asal lagu ini, namun di media sosial Aishah juga teruk dikecam oleh mereka yang berasa kecewa dengan gaya persembahannya. Selain ada yang mahukan penyanyi lain sebagai ganti, ada yang berpendapat bahawa persembahan Aishah seperti ‘tidak sampai’.

Menerusi hantaran di laman Instagram Aishah meluahkan rasa kecewa nya serta akui turut mengalirkan air mata selepas membaca komen-komen negatif yang diberikan padanya. Malah Aishah turut memberi bayangan seperti enggan lagi beraksi di pertandingan seumpama itu apabila menganggap dirinya lebih layak sekiranya hanya duduk di rumah.

Namun begitu, rata-rata peminatnya mengharapkan agar Aishah terus kuat menghadapi segala kecaman tersebut dan menganggap persembahan itu merupakan antara yang terbaik pada malam SFMM35. Terdahulu, Siti meluahkan rasa terharu dan berterima kasih kepada Aishah atas kesudiannya membawakan lagu tersebut pada malam Sabtu lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penggambaran Drama Ditangguhkan, Janji Temu Alif Satar Punca Jangkitan COVID-19

Susulan daripada pelakon dan penyanyi Alif Satar disahkan positif COVID-19, penerbit JS Pictures Sdn Bhd, Sheila Rusly memaklumkan drama terbaharu terbitannya, Penjara Janji yang menjalani penggambaran di Melaka terpaksa dihentikan semalam.

Memetik laporan Harian Metro,sebaik sahaja mendapat tahu Alif yang juga pelakon utamanya positif, Sheila memaklumkan perkara itu kepada Kementerian Kesihatan Malaysia (KKM), dan pihaknya mengarahkan penggambaran drama terbabit ditangguhkan buat sementara waktu dan kesemua pelakon serta pekerja produksi juga telah diarahkan pulang.

“Seramai 25 selebriti dan pekerja produksi terbabit untuk penggambaran drama ini di Melaka. Jika mengikut jadual, esok adalah hari terakhir selepas 12 hari mereka ‘berkampung’.

“Bagaimanapun, semalam Alif dihubungi oleh bapanya yang memaklumkan individu yang ditemui pada 17 November lalu positif Covid-19. Selepas memberitahu perkara itu kepada KKM, penggambaran terpaksa dihentikan serta-merta.

“Malah pekerja produksi dan pelakon lain yang terbabit diminta pulang ke rumah masing-masing dan perlu menjalani kuarantin di rumah. Bagaimanapun, KKM sudah mengenal pasti kesemua kontak rapat dengan Alif dan tindakan susulan akan diambil oleh KKM dengan segera” kata Sheila seperti yang dipetik akhbar berkenaan

Dalam pada itu, menerusi sumber yang sama difahamkan antara punca jangkitan tersebut adalah selepas dia bertemu dengan seorang individu di Kuala Lumpur atas urusan kerja pada Selasa lalu. Susulan itu, Alif dimaklumkan oleh bapanya bahawa individu tersebut telah disahkan positif pandemik dan dia terus bergegas menjalani ujian saringan Covid-19.

Pengurus Alif Satar, Adlina Abu Bakar memaklumkan penghibur popular itu kini sedang menjalani rawatan dan proses kuarantin di sebuah pusat perubatan di Melaka bermula semalam selepas berada di negeri itu bagi menjalani penggambaran Penjara Janji. Selain Alif, drama arahan Jinggo yang bakal ditayangkan di slot Samarinda TV3 pada tahun 2021 itu turut dibintangi Azira Shafinaz, Zulin Aziz dan Esma Daniel.


Syamsul Yusof Akui Sudah Tidak Tinggal Sebumbung Dengan Puteri Sarah

Sebelum ini, kisah dan spekulasi mengenai rumah tangga pelakon dan pengarah Syamsul Yusof dan isterinya yang juga pelakon Puteri Sarah Liyana hangat diperkatakan oleh peminat apabila terdapat dakwaan yang mengatakan mahligai yang dibina itu kini sedang berantakan.

Terbaru, menerusi laporan Berita Harian, Syamsul akui bahawa sudah tidak tinggal sebumbung bersama isterinya sejak dua bulan lalu  berikutan bahtera perkahwinan yang dibina berdepan masalah. Dedah pengarah filem Munafik itu, Sarah telah merajuk dan peminat mereka juga sedia maklum mengenai perihal tersebut.

“Isteri saya dah merajuk jadi saya tinggal sendiri. Fans dan followers kami semua dah tahu, kini saya sibukkan diri dengan kerja,” kata Syamsul kepada Berita Harian.

Dalam laporan Gempak pula, dia sama sekali enggan melafazkan cerai terhadap isteri tercinta kerana mahu selamatkan rumah tangga mereka apatah lagi memikirkan Sarah yang telah melahirkan anak-anaknya selama ini.

“Terus terang, saya tak mahu bercerai. Saya nak selamatkan rumah tangga dan saya percaya isteri saya pun begitu juga. Tapi ia tidaklah semudah itu. Ada banyak lagi faktor-faktor lain yang saya perlu fikirkan yang melibatkan hati dan perasaan,” katanya seperti dipetik Gempak.

Enggan menunding jari dan menyalahkan mana-mana pihak, Syamsul percaya dan redha dengan ujian yang menimpanya selain mendedahkan terdapat beberapa perihal peribadi lain yang tidak boleh dikongsi buat umum. Pinta Syamsul, dia mengharapkan agar orang ramai dapat mendoakan yang terbaik buat rumahtangga mereka yang dibina selama ini.

“Saya terima ujian saya. Isteri adalah ujian saya. Tapi apa-apa pun, saya taknak tuding jari pada isteri saya, saya anggap saya muhasabah diri, lihat balik diri saya, Sarah seorang isteri yang baik.

“Mungkin saya terlalu fokus dengan kerja. Banyak hal-hal dalam kain yang saya tak boleh nak cerita. Cukup saya kata, doakan yang terbaik,” ujar Syamsul

Meskipun begitu, Syamsul masih mempunyai kesempatan untuk bertemu anak-anaknya yang dibawa Sarah untuk tinggal bersama ibu bapanya. Syamsul dan Sarah telah berkahwin pada 8 Mac 2014 dan dikurniakan dua cahaya mata Syaikhul Islam, 3, dan Sumayyah, 1.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terbongkar! Ini Rahsia Untuk Dapatkan Penginapan Percuma Di Hotel Mewah

Pastinya percutian akan menjadi lebih bermakna jika sesekali dapat menginap di hotel mewah tanpa membayar apa-apa. Ia akan menjadi pengalaman yang tidak dapat dilupakan, lebih-lebih lagi untuk anak-anak yang tak pernah merasa menginap di hotel mewah.

Ada ke hotel percuma di Malaysia ni? Sebenarnya memang ada cara dan kaedah untuk menikmati penginapan secara percuma di hotel-hotel mewah di Malaysia. Cuma mungkin tak ramai yang nak share kepada umum.

Tapi kini tidak lagi menjadi rahsia! Penulis ingin bongkarkan bagaimana untuk dapat penginapan secara percuma di hotel-hotel mewah secara percuma.

Beberapa minggu yang lalu, penulis berpeluang untuk membawa keluarga bercuti di Timur Bay Beach Resort, Kuantan. Di sini terdapat pelbagai pilihan suites serta apartment mewah, serba lengkap dan dengan kemudahan-kemudahan yang menarik.

Penulis membawa satu keluarga seramai 4 orang dewasa dan 2 orang kanak-kanak dengan mengambil suite 2 bilik. Anak-anak pun selesa dan nampak seronok. Memang cukup luas bilik yang disediakan.

Lebih menarik, Timur Bay Beach Resort berada di pesisir pantai Sungai Karang, Balok, Kuantan yang terkenal sangat menarik dan sebuah destinasi pelancongan. Dengar pun macam seronok kan?

Kalau anda nak tahu, penginapan 3 hari 2 malam kami di sini adalah percuma. Tak percaya?

Ya, suites yang kami pilih di Timur Bay Beach Resort, Kuantan ini menggunakan BAUCAR HOTEL RM199 VIP PASS oleh Subhome. Caranya mudah saja, penulis hanya perlu mendapatkan VIP PASS, iaitu membayar RM199 untuk 1 malam penginapan, kemudian mereka beri baucar 5 malam secara percuma untuk penginapan seterusnya. Kalau fikir balik, apa yang ditawarkan oleh Subhome ini macam tak masuk akal, tapi itulah hakikatnya yang ramai orang tak tahu.

BAUCAR HOTEL RM199 VIP PASS boleh digunakan di 12 hotel di Kuala Lumpur, Selangor, Johor & Kuantan

Menariknya, dalam masa terdekat, Subhome bakal elancarkan sebuah lagi lokasi terbaru di Batu Feringgi, Penang.

Sebenarnya, penulis dapat tahu promosi ini setelah mendengar review dan perkongsian dari beberapa orang selebriti tentang percutian mereka dengan Subhome melalui sebuah video bual bicara santai.

Ini termasuklah hos dan personaliti TV popular, Hawa Rizwana dan rakan artis yang lain seperti Kak Girl, Qi Rizali serta ramai lagi. Penulis tertarik dengan review dari Hawa sendiri yang telahpun berpengalaman menggunakan BAUCAR HOTEL RM199 VIP PASS itu sendiri. Ternyata dia berpuas hati dan berkata tawaran ini sangat berbaloi.

Hawa turut bertanya kepada salah seorang rakan artisnya iaitu pelawak dan pelakon, Kak Girl atau nama sebenarnya Nur Amira Maslan. Pengalaman menarik Kak Girl bersama keluarga ketika bercuti di hotel Subhome membuatkan penulis teruja.

“Saya kasi 5 Ha! Memang best, bila kita masuk ke unit tu, memang bersih dan sangat selesa. Kemudahan yang disediakan juga sangat baik dengan dapur yang lengkap, siap ada mesin basuh. Harga untuk semalam pun sangat mampu milik dan berbaloi. Saya sangat berpuas-hati!”- katanya dalam termubual tersebut.

Sementara itu, pengacara dan pelakon Qi Razali berpendapat promosi BAUCAR HOTEL RM199 VIP PASS seolah-olah tak masuk akal. Dia berpendapat, harga yang ditawarkan terlalu murah. Ini kerana, mana mungkin dengan nilai serendah itu boleh jimat sehingga lebih RM2,000.

Kita dapat 5 baucar percuma bila Beli 1 malam dengan VIP pass until 199 sahaja

“Saya rasa harga untuk BAUCAR HOTEL RM199 VIP PASS seperti tak masuk akal. Manakan tidak, kita dapat 5 baucar percuma jika bila Beli 1 malam dengan VIP pass dengan harga RM199 sahaja. Lepas tu, kita boleh menginap di mana-mana rangkaian servis suite Subhome dan jimat sehingga RM2,000 lebih. Ini memang tak masuk akal!”- ujarnya.

Subhome merupakan syarikat perhotelan yang menguruskan servis suite mewah di lokasi-lokasi terkenal di seluruh Kuala Lumpur dan Johor Bahru.

Untuk percutian seterusnya, penulis mahu membawa keluarga dan anak-anak ke Alia Premier Medini, Johor Bharu. Hotel ini sangat strategik dan berdekatan dengan taman tema, Legoland Malaysia dan banyak lagi tarikan popular di Johor Bharu.

Sebenarnya, baucar percuma yang diberikan boleh digunakan di Hotel-hotel Subhome yang lain di seluruh Malaysia bila-bila masa dalam masa setahun.

Walaupun anda belum rancang nak bercuti, anda perlu dapatkan baucar ini sekarang sebab tawaran VIP Pass Subhome ni terhad untuk 1000 buku baucar sahaja!

Baucar ni sah digunakan selama setahun bermula dari tarikh pembelian. Jadi kalau dah dapatkan baucar ni boleh la mula merancang cuti dari sekarang kan?

Jom klik di sini untuk dapatkan BAUCAR HOTEL RM199 VIP PASS!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Ini Perbezaan ‘Soundbars’ Dan ‘Speakers’ Yang Patut Anda Tahu

Soundbars dan speakers adalah penyelasaian terbaik untuk keperluan audio anda. Kedua-duanya dapat membuatkan kita merasa sangat selesa mendengar muzik. Sama ada anda mencari soundbar atau speakers, anda harus mengetahui apakah beza antara soundbars dan speakers. Berikut Murai My shortlist beza antara kedua-duanya sekali. Stay tune guys!

Soundbars adalah peranti audio yang berpatutan berbanding home theater yang mahal. Apa yang memudahkan ialah soundbars kebiasaannya compact dan berada tepat di hadapan atau di bawah TV. Ianya tidak perlu bergantung pada receiver, soundbars adalah standalone yang boleh memudahkan untuk berpindah dari satu tempat ke tempat lain.

Soundbars mempunyai banyak options di pasaran dan dapat menyampaikan hingga tujuh saluran audio, termasuklah subwoofer. Selain itu, soundbars juga memberikan anda pilihan audio  suara sekeliling atau surround sound dengan menambahkan lebih banyak speaker dan directing output.

Sekiranya anda ingin meningkatkan kualiti bunyi di luar kemampuan TV anda tanpa mengeluarkan perbelanjaan yang banyak, soundbars mungkin sesuai untuk anda. Dengan soundbars, anda boleh mencuba pelbagai pilihan yang disediakan, termasuklah surround soundbars, 3.1 soundbars, 2.1 soundbars, 2.0 soundbars.

Speakers mempunyai komponen yang berasingan untuk meningkatkan kualiti suara. Dengan speakers berasingan dan amplifier/receiver, anda akan mendapat surround sound effect yang lebih baik dari soundbars. Tambahan pula, ianya dapat disesuaikan dalam mana-mana ruang yang ada.

Speakers adalah komponen audio yang sesuai untuk pengguna yang ingin mencipta pengalaman home theater. Dari penerima hingga rear speakers, floor speakers, dan subwoofers, anda boleh menggunakan speakers ini untuk menonton filem atau rancangan televisyen.

Anda dapat merasai pengalaman surround sound effects yang sebenar dengan rear speakers dan setup yang sangat fleksibel. Dengan mix-and-match nature pada sistem ini, anda tidak terikat dengan satu pengeluar dan anda boleh memilih speakers dan komponen lain berdasarkan pilihan anda.

Selain itu, receiver untuk sound system juga boleh digunakan sebagai HDMI hub pada peranti anda yang lain. Antaranya adalah games consoles, HTPC, peranti streaming, muzik dari smartphone anda, dan banyak lagi. Sekiranya anda tidak dibatasi oleh ruang dan mencari home theater experience,  maka speakers adalah pilihan tepat bagi anda.


Kisah Inspirasi Ratu Cantik Indonesia Yang Kini Jadi Tentera Amerika Syarikat

Nama Kristania Virginia Besouw atau yang biasa dikenali sebagai Kristy tidaklah asing di kalangan masyarakat di Indonesia. Ini kerana wanita ini pernah merangkul gelaran Miss Indonesia pada tahun 2006.

Dari Miss Indonesia, Kristy juga mewakili Indonesia pada acara Miss World 2006 yang diadakan di Poland. Setelah sekian lama mendiamkan diri, rupanya wanita dari Manado, Sulawesi Utara ini bukan lagi warganegara Indonesia.

Menurut laporan dari Wolipop, Kristy memutuskan untuk menukar kewarganegaraan untuk menjadi warganegara Amerika pada tahun 2014. Di samping itu, dia juga telah menyertai pasukan Tentera Darat Amerika Syarikat sejak 28 Oktober 2014.

Sebenarnya, Kristy telahpun meninggalkan Indonesia dan terbang ke Los Angeles, Amerika Syarikat, setahun setelah kemenangannya sebagai Miss Indonesia 2006. Dia berangkat ke AS dengan visa pelancong mengikuti ibunya, yang sudah tinggal di negara itu.

“Tujuan saya adalah untuk memulai kehidupan baru. Saya suka pengembaraan, mencari peluang baru dan belajar tentang kehidupan secara umum. Pada masa itu ibu saya tinggal di AS, jadi saya tidak mengalami kesukaran untuk membuat keputusan,” kata Kristy.

Ketika berada di AS, Kristy menukar visa pelancongnya menjadi visa pelajar. Dia meninggalkan pembelajarannya dalam jurusan ekonomi di Universiti Sam Ratulangi untuk belajar kejururawatan.

Setelah dua tahun di Los Angeles, wanita yang dilahirkan pada 7 Mei 1985 itu memutuskan untuk pindah dan  tinggal di Kansas, Amerika Syarikat, kerana bayaran pengajian di kota itu lebih murah dan berjaya menamatkan pengajiannya di bidang kejururawatan.

Namun, setelah memperoleh Associate Degree in Nursing, dia tidak lulus untuk mendapatkan sijil sebagai jururawat.

“Bagi saya ujian itu sangat sukar. Kekangan bahasa juga sukar dan ujiannya memang sukar,” katanya.

Ketika dia berusaha untuk mendapatkan sijil sebagai jururawat, Kristy berminat untuk mendaftar sebagai anggota tentera Amerika Syarikat.

Wanita berusia 35 tahun itu mendaftar untuk program Military Accessions Vital to the National Interest (MAVNI) pada tahun 2014 menggunakan visa pelajar yang dimilikinya ketika itu.

“Prosesnya panjang, saya hanya menunggu lapan bulan untuk pemeriksaan latar belakang awal. Kemudian saya pergi ke Latihan Asas selama 10 minggu (mulai Oktober 2014). Sungguh sukar kerana pada masa itu saya berusia 28 tahun, sementara majoriti calon tentera lain berusia 19-24 tahun, tetapi ada juga ada yang lebih tua (had kemasukan tentera adalah 34 tahun). Tetapi kepas juga “- kenang Kristania Virginia Besouw.

Setelah melepasi peringkat pendaftaran, Kristy mesti melalui peringkat seterusnya. Pada tahap itu, Kristy harus menjadi warganegara Amerika Syarikat untuk menjadi tentera di negara itu. Dia juga menukar kewarganegaraan dari warganegara Indonesia menjadi warganegara AS pada tahun 2014. Setelah itu, Kristy mula berlatih untuk menjadi tentera AS.

“Saya berada di Angkatan Tentera Darat sebagai Jururawat Vokasional Berlesen, bekerja di hospital. Dalam empat tahun itu, saya dinaikkan pangkat sebagai E-5 (Sarjan),” katanya

Ketika dia mendapat peluang untuk menjadi jururawat tentera Amerika Syarikat, Kristy belajar bersungguh-sungguh. Dia mahu diiktiraf sebagai jururawat.

“Akhirnya saya lulus lesen untuk Jururawat Berdaftar, kemudian saya mengikuti kelas dalam talian, yang dibayar oleh Angkatan Darat, terus memperoleh Ijazah Sarjana Muda Sains dalam Kejururawatan (BSN). Ketika saya lulus BSN, saya menyelesaikan kontrak saya dengan Tentera Darat,” jelasnya lagi

Setelah tamat latihan di tentera Amerika Syarikat dan memperoleh Ijazah Sarjana Muda Sains dalam Kejururawatan, Kristy tinggal di Houston, Texas, bersama suaminya.

“Status saya sekarang dalam Tentera adalah Penyelidikan Sedia Individu (IRR), di mana saya tidak bertugas, tetapi dalam empat tahun, hingga Oktober 2022, saya akan dipanggil untuk bertugas aktif jika mereka memerlukan tentera,” tambah Kristania.

Kristy, yang kini tinggal di Houston, Texas, Amerika Syarikat, bersama suaminya James Hall, menghabiskan hari-harinya bekerja sebagai jururawat. Dia aktif bekerja di Texas Medical Center (pusat perubatan terbesar di dunia), sebagai jururawat di ICU.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Yang Nyaris Muflis! Ini 5 Artis K-Pop Hidup Dalam Kesusahan Semasa Membesar

Setiap artis mempunyai laluan yang berbeza ketika mencapai impian mereka. Terdapat beberapa artis K-Pop melalui keadaan yang sukar sewaktu membesar, seperti keadaan kemiskinan. Berikut adalah 5 artis K-Pop yang pernah dibesarkan dalam keadaan kesusahan. Scroll sampai habis okay!

Rain atau nama sebenarnya Jung Ji-hoon adalah antara artis yang melalui kehidupan yang susah sewaktu kecil. Rain pernah kelaparan selama beberapa hari berturut-turut kerana tiada makanan di rumah. Bukan itu sahaja, kesihatan Rain juga semakin teruk kerana keluarga mereka tidak mampu untuk membeli ubat untuk ibunya. Ibu Rain meninggal dunia pada tahun 2000, beberapa tahun selepas beliau memulakan debut.

Menurut channel Korea, Aktor kelahiran tahun 1993 ini pernah mempunyai permulaan yang sukar sewaktu memulakan kerjayanya. Hal ini kerana beliau pernah failkan bankruptcy semasa beliau berusia 22 tahun. Bapa kepada Park Bo-gum telah meminjam sejumlah wang daripada pemberi pinjaman untuk memulakan bisnes dan mendaftarkan nama Park Bo-gum menjadi penjamin tanpa persetujuannya.

Setelah Park Bo-gum memulakan debut, Park Bo-gum mula mendapat tuntutan untuk melunaskan hutang bapanya yang meningkat secara mendadak disebabkan kadar bunga yang tinggi. Pada September 2015, Park Bo-gum akhirnya bebas dari segala hutang.

IU atau nama sebenarnya Lee Ji-eun juga antara artis yang mempunyai kisah kesusahannya yang tersendiri. Menurut allkpop, IU pernah berterus terang mengenai masa lalunya yang dilanda kemiskinan dalam sebuah rancangan KBS, Win-Win. IU terpaksa berpisah dengan ibubapanya kerana terlalu miskin dan tinggal bersama nenek, sepupu, dan adik beliau selama satu tahun setengah di bilik studio.

IU turut mendedahkan bahawa bilik tersebut terlalu sejuk dan tidak ada makanan yang cukup untuk dimakan. Mereka hampir tidak tidak dapat hidup dengan wang yang diperoleh oleh neneknya hasil dari menjual aksesori rambut kecil di pasar. Beliau jarang bertemu atau bercakap dengan kedua ibubapanya dan akan menghiburkan diri setiap kali kesepian kerana masih mempunyai neneknya.

Artis kelahiran tahun 1990 ini pernah membuat pendedahan dalam satu episod rancangan variety Korea iaitu Knowing Brothers bahawa keluarga beliau menghadapi masalah kewangan sewaktu beliau membuat keputusan mahu berpindah ke Korea untuk menjadi pelakon. Ibubapanya meninggalkan segala-galanya untuk memastikan mereka ada bersama anak mereka walaupun mempunyai masalah kewangan pada ketika itu.

Aktres yang terkenal dalam drama bersiri The World Of The Married mempunyai kisah kehidupannya yang susah sebelum memulakan karier lakonan. Han So Hee hanya mempunyai 300,000 KRW (243 USD) sewaktu datang ke Seoul. Beliau mendapat pekerjaan di sebuah bar dan bekerja setiap hari sehingga matahari terbit untuk memenuhi keperluan hidupnya. Beliau meneruskan kehidupan itu selama lebih dari setahun.


Aktres Filem ‘Jai Ho’ Sana Khan Bernikah Dengan Ulama, Mufti Anas

Aktres Bollywood yang pernah muncul dalam filem Jai Ho, Sana Khan mengejutkan semua orang dengan berita pernikahannya dengan seorang ulama, Mufti Anas yang berasal dari Surat, Gujarat.

Tidak lama selepas itu, gambar dan video perkahwinan mereka menjadi viral di media sosial. Sana Khan berkongsi gambar pertama dengan suaminya di media sosial akhirnya menjadi bualan hangat di kalangan netizen. Dia kelihatan berpakaian pengantin berwarna merah dan gambar itu menjadi viral.

A post shared by Saiyad Sana Khan (@sanakhaan21)

A post shared by Viral Bhayani (@viralbhayani)

Sementara itu, nama Sana telah berubah selepas rasmi berkahwin dengan Mufti Anas. Sekiranya peminat mengunjungi akaun Instagramnya sekarang, mereka akan melihat nama ‘Saiyed Sana Khan’ muncul di biografinya. Ada sumber mengatakan pasangan itu dikatakan telah bernikah pada 20 November 2020.

Ini bukan kali pertama Sana Khan menjadi berita utama di media. Pada bulan lalu, dia telah mengumumkan untuk keluar dari industri hiburan.

Dia berkongsi sebuah penulisan panjang di Instagram dan mengungkapkan selamat tinggal kepada dunia hiburan dan mahu menjalani kehidupan yang baru. Dan sekarang, dia sudah siap untuk memulakan kehidupan baru bergelar isteri dan berbahagia dengan suaminya.


“Alhamdulillah”- Isteri & Anak-Anak Alif Satar Negatif COVID-19

Menerusi hantaran di laman Instagram nya sebentar tadi, pelakon dan penyanyi Alif Satar meluahkan rasa syukur apabila isteri dan anak-anaknya telah disahkan negatif COVID-19 selepas menjalani ujian saringan wabak tersebut.

Menurut Alif, Allah SWT telah makbulkan doa orang ramai sebelum ini kerana khuatir akan isteri, Sha Dila Hadid dan anak-anaknya iaitu Alisha Anugerah, 5, Ariana Mecca, 3 dan Muhammad ‘Ali, 1, berisiko untuk dijangkiti memandangkan mereka adalah kontak rapat penyanyi itu. Bagaimanapun, kongsi Alif mereka akan menjalankan kuarantin di rumah selama dua minggu.

“Allah SWT makbulkan doa kalian semua.Alhamdulillah.Isteri dan anak-anak Alif bebas dari Covid-19, dan akan terus kuarantin di rumah selama 2 minggu” tulisnya

Dalam pada itu, Alif turut mengucapkan terima kasih atas doa dan ucapan buatnya sebaik sahaja disahkan positif selepas membuat ujian saringan tersebut pada Sabtu lalu.

“Alif menerima ribuan mesej dan kata-kata positif melalui instagram dan whatsapp, alif baca dan disini alif ucapkan terima kasih yang tak terhingga atas doa tuan -tuan dan puan- puan sekalian.Thank you for all that you’ve done for my family and I, I pray that Allah swt will grant the prayers for you and your family as well. InsyaAllah. – Alif Satar” tulisnya lagi

Sebelum ini, media melaporkan ibu bapa serta adik bongsu Alif turut disahkan positif Covid-19 semalam seperti yang dinyatakan oleh pengurusnya, Adlina Abu Bakar. Difahamkan Alif dijangkiti wabak itu selepas bertemu dengan seorang individu di ibu negara pada Selasa lalu bagi urusan kerja sebelum dihubungi bapanya pada Sabtu yang menyatakan bahawa individu tersebut disahkan positif COVID-19.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aishah Ralat Dengan Sikap Pelik ‘Fans’ Yang Terlalu Fanatik

Penyanyi Aishah atau nama sebenarnya Wan Aishah Wan Ariffin akui berasa ralat dengan sikap pelik sesetengah peminat artis yang terlalu fanatik kerana sanggup memaki hamun selebriti-selebriti lain hanya kerana ingin menunjukkan sokongan mereka.

Luah Aishah menerusi laman Instagram nya, dia akui tidak tersentap dengan segala kecaman yang diterimanya namun berasa kecewa dengan sikap sesetengah peminat sedemikian yang dilihatnya sejak menyertai program realiti Gegar Vaganza 4 (GV4) beberapa tahun lalu. Dedah Aishah, hubungan mereka sesama selebriti lain tidak mempunyai sebarang masalah malah turut saling membantu dan bertukar pendapat.

“Pengalaman mengajar kita berbagai perkara.Dari dulu lagi semasa GV4 I perasan fans yang fanatik kadang-kadang membuatkan perlakuan yang pelik-pelik,nak tunjuk support pada artist kesayangannya sanggup maki hamun artist lain.Sedangkan hubungan kami sesama artist ok je”

“masa GV4 dulu pelik betul I baca komen-komen fans hentam artist lain untuk naikkan artist kesayangannya.Yang kelakarnya kami sesama artist ok je,group GV4 kami best sangat, boleh duduk makan sama,saling bertukar idea,bantu membantu.I banyak bertanya pasal vocal technique dari Hazami.Bergurau usik mengusik ok je” tulis Aishah

Dalam pada itu, pelantun Janji Manismu ini turut menjelaskan hubungan bersama Dato Sri Siti Nurhaliza juga baik dan saling menghormati. Malah dedah Aishah,dia berasa terharu kerana Siti sempat mengirim makanan buatnya usai persembahan di Separuh Akhir Muzik-Muzik 35 (SFMM35) baru-bru ini dan turut memberi sekeping kad ucapan dan pesanan menerusi kiriman suara.

“Dalam pengalaman SFMM35 ini juga hubungan I dan Datuk Sri Siti saling menghormati.Ini buktinya,Tok Ti belanja Kak Ecah dia makanan untuk selepas performance.Diiringi kad ucapan dan recording suaranya mengucapkan goodluck pada I.So sweeet kan.Sangat terharu I over such gesture.Itu namanya class babe,ada professional respect sesama artist.Habis korang yang sampai negatifkan peribadi dah kenapa.Sila ikut tauladani artist yang disayangi” tulisnya lagi

Terdahulu, Aishah teruk dikecam oleh sesetengah peminat apabila mendakwa persembahannya dalam SFMM yang menggantikan Siti menyanyikan lagu Aku Bidadari Syurgamu tidaklah sebaik penyanyi asalnya. Dek kerana kecaman itu, Aishah mengalami tekanan dan akui menangis setiap kali membaca komen-komen negatif tersebut.